Masih Lagi Gagal Tembus $1.3200, GBP/USD Melonjak 100 Pips!

Masih lagi bergerak dalam zon mendatar, harga pada carta pasangan mata wang GBP/USD terus beri kejutan dalam pasaran.
Sesi Eropah pada Rabu semalam telah menyaksikan harga meningkat ke paras 1.32800 sebelum harga menjunam menuju ke paras sokongan 1.32000 pada sesi New York.
Pergerakan harga bertambah agresif ketika keputusan mesyuarat FOMC yang hawkish pada tumpuan awal pagi tadi menyaksikan harga ditekan sehingga hampir mencecah paras 1.31700 dengan pengukuhan US dolar pada reaksi awal terhadap mesyuarat tersebut.
Namun, harga kembali melonjak keluar dari zon support 1.31700-1.32000 tersebut dengan kenaikan sekitar 100 pips menutup dagangan sesi New York lebih tinggi.
Seterusnya, untuk pergerakan mata wang Pound, pelabur akan memberi tumpuan kepada keputusan mesyuarat bank pusat England pada jam 8 malam waktu tempatan.
Pelabur mula meletakkan keyakinan untuk kenaikan kadar faedah oleh Bank of England (BOE) untuk mesyuarat polisi kali ini selepas kadar inflasi UK melonjak ke paras tertinggi dalam tempoh sedekad.

 Jika kenaikan harga pada carta GBP/USD meneruskan peningkatan, paras rintangan pada 1.33000 menjadi tumpuan awal untuk diuji harga selepas harga jatuh di bawah zon tersebut untuk minggu kedua.
Kenaikan lebih tinggi untuk trend bullish akan mendorong harga menuju ke paras tumpuan seterusnya pada zon 1.34000.
Sebaliknya, untuk jangkaan pengukuhan semula US dolar dan nada dovish BOE selepas mesyuarat polisi berkemungkinan akan kembali menekan harga lebih rendah semula.
Zon support 1.32000–1.31700 masih menjadi zon penting untuk membendung kejatuhan harga lebih rendah.
Penurunan menembusi zon tersebut akan mencatatkan paras terendah terbaru lagi untuk tahun 2021 berkemungkinan boleh mencecah sehingga paras 1.31000 pula.
Lihat gambar carta harga GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Euro Terus Merudum Terkesan Pada Bacaan PMI Zon Eropah Yang Lemah

Sesi pasaran Eropah hari ini menyaksikan penurunan ketara pada dagangan Euro selepas bacaan data PMI perkilangan dan perkhidmatan di zon Eropah menunjukkan kemerosotan.
Data PMI perkhidmatan Perancis menurun kepada 52.2 mata berbanding 52.9 mata pada bulan sebelumnya. Manakala bacaan data PMI perkilangan pula merosot sehingga ke paras 50.0 mata berbanding 51.9 mata sebelum ini meleset berbanding jangkaan penurunan kepada 51.6 mata.
Seterusnya, bacaan data PMI perkilangan di Jerman pula mencatatkan penurunan sehingga ke paras 41.3 mata jauh lebih rendah berbanding jangkaan peningkatan kepada 45.1 mata. Angka tersebut merekodkan penurunan terendah dalam tempoh 7 tahun.
Sementara, data PMI perkhidmatan Jerman pula mencatat sedikit penurunan kepada 55.4 mata berbanding 55.8 sebelum ini, sedikit tinggi mengatasi jangkaan penurunan kepada 55.3 mata.
 Data PMI perkilangan zon Eropah yang dikeluarkan pada jam 4 petang waktu Malaysia juga mencatatkan penurunan kepada 46.4 mata berbanding jangkaan kekal di paras 47.6 mata.
Bacaan data secara keseluruhan yang lemah ini memberi lebih tekanan terhadap dagangan dolar Euro sementara pelabur menantikan keputusan penetapan polisi monetari oleh bank pusat Eropah esok hari yang dijangka akan melemahkan lagi matawang Eropah itu.
Berbanding dolar Amerika Syarikat, pergerakan harga pada carta EUR/USD terus mencatatkan paras terendah terbaru dua tahun mencecah paras sekitar 1.11260.
Sementara itu, dagangan Pound Sterling menunjukkan sedikit kenaikan pada sesi Eropah setelah mendatar sejak awal sesi Asia hari ini bermula. Kenaikan pada Pound dijangka hanya sementara menjelang pembukaan sesi pasaran New York yang akan kembali memberi tekanan terhadap matawang tersebut.
Matawang komoditi dolar Australia dan dolar New Zealand masih kekal bergerak lemah dalam pasaran semasa berikutan dipandu oleh jangkaan pelonggaran polisi oleh bank pusat.


Data Inflasi Tumpuan Indeks PCE April Buatkan Pasaran Semakin Khuatir! Ini Sebabnya

Perbelanjaan pengguna A.S melonjak lebih daripada jangkaan pada bulan April, manakala inflasi tahun dilihat semakin memuncak. Ini dilihat sesuatu yang mengkhuatirkan kerana boleh mengekang pertumbuhan ekonomi pada suku kedua di tengah-tengah peningkatan kebimbangan terhadap kemelesetan ekonomi.
Perbelanjaan pengguna, yang menyumbang lebih daripada dua pertiga daripada aktiviti ekonomi A.S., meningkat 0.9% pada bulan lepas berdasarkan laporan Jabatan Perdagangan pada hari Jumaat. Data untuk bulan Mac telah disemak lebih tinggi yang menunjukkan bacaan 1.4% berbanding 1.1% seperti yang dilaporkan sebelum ini.
Para pakar ekonomi berdasarkan tinjauan malahan meramalkan perbelanjaan pengguna meningkat 0.7%.Data yang tinggi ini disokong oleh kenaikan gaji yang kukuh, dengan syarikat berebut untuk mengisi rekod 11.5 juta pembukaan pekerjaan pada akhir Mac.
Pada ketika ini Rizab Persekutuan (The Fed) telah mengambil pendirian dasar kewangan yang hawkish bagi meredakan inflasi yang tinggi dan mengembalikannya kepada sasaran 2% namun ia telah menimbulkan kebimbangan terhadap kemelesetan, mencetuskan penjualan ekuiti dan lonjakan dalam hasil Perbendaharaan A.S. dan US dolar.
Kebimbangan terhadap kemelesetan ekonomi juga telah diburukkan lagi oleh perang berlarutan Rusia terhadap Ukraine serta dasar sifar COVID-19 China, yang telah menjerat rantaian bekalan.
 Bank pusat A.S. telah menaikkan kadar faedah dasarnya sebanyak 75 mata asas sejak Mac. The Fed dijangka akan menaikkan kadar semalaman sebanyak setengah mata peratusan pada setiap mesyuarat seterusnya pada bulan Jun dan Julai.
Anggaran pertumbuhan untuk suku kedua dilihat akan melebihi kadar tahunan 2.0%. Ekonomi telah menguncup pada kadar 1.5% pada suku Januari-Mac yang dipengaruhi oleh rekod defisit perdagangan dan pengumpulan inventori yang lebih perlahan.
Walaupun inflasi terus meningkat pada bulan April, ia tidak pada kadar yang sama seperti dilihat alam beberapa bulan kebelakangan ini. Indeks harga perbelanjaan penggunaan peribadi (PCE) meningkat 0.2% bulan lepas selepas meningkat 0.9% pada bulan Mac. Dalam tempoh 12 bulan hingga April, indeks harga PCE meningkat 6.3% selepas melonjak 6.6% pada bulan Mac.
Kenaikan indeks harga PCE tahunan semakin perlahan kerana peningkatan besar pada tahun lalu. Tanpa mengira komponen makanan dan tenaga yang tidak menentu, indeks harga PCE meningkat 0.3%, meningkat dengan margin yang sama selama tiga bulan berturut-turut. Indeks harga teras PCE meningkat 4.9% dari tahun ke tahun pada bulan April selepas meningkat 5.2% pada bulan Mac.
Indeks US dolar yang mengukur matawang US dolar berbanding enam matawang utama menyusut sedikit sebanyak 0.13% kepada paras dagangan 101.698 selepas data PCE dikeluarkan.


U.S Dolar Mengukuh Ke Paras Tertinggi 3 Bulan Lalu

Matawang U.S dolar mengukuh ke paras 3 bulan tertinggi pada hari Khamis berikutan data ekonomi U.S yang kukuh.
Indeks U.S dolar yang mengukur kekuatan greenback berbanding enam matawang lain mengukuh sebanyak 0.44% kepada 94.97 setakat jam 9.30 p.m berbanding sebelum keluar laporan yang mencatat bacaan 94.41.
Gross domestic product (GDP) meningkat 3.0% pada kadar tahunan bagi fasa Julai-September berdasarkan kenyataan yang dikeluarkan oleh Jabatan Perdagangan. Pertumbuhan ini sedikit rendah daripada pertumbuhan GDP suku tahun kedua yang mencatat pertumbuhan 3.1%.
Pakar penganalisis menjangkakan pertumbuhan GDP hanya akan bertumbuh pada sekitar 2.5% berikutan badai Harvey dan Irma yang menimpa U.S.
 Selain itu, pengukuhan matawang U.S dolar juga didorong kelulusan Senat terhadap cadangan bajet untuk tahun 2018 menaikkan semula jangkaan terhadap pemotongan cukai tidak lama lagi.
Ditambah pula, dengan spekulasi bahawa Trump akan melantik calon yang lebih hawkish sebagai pengerusi The Fed akan datang. Trump dijangka akan mengumumkan keputasan beliau pada 3 November dan dikatakan beliau telah menyenarai pendek calon kepada 2 calon iaitu Jerome Powell (gabenor Fed) dan John Taylor (pakar ekonomi Universiti Standford) sebagai calon pengganti pengerusi The Fed.
U.S dolar juga mengukuh berbanding yen, apabila USD/JPY meningkat 0.23% kepada 114.15, menghampiri paras tertinggi 6 bulan yang lalu setakat jam 9.30 malam.
Manakala Euro melemah berikutan kenyataan European Central Bank (ECB) pada hari Khamis yang akan mengurangkan pembelian bon. EUR/USD jatuh sebanyak 0.45% kepada 1.1595. Di UK, matawang sterling juga jatuh apabila GBP/USD jatuh 0.49% kepada 1.3097 setakat jam 9.30 p.m.
Dolar Australia meneruskan kejatuhan berikutan ketidakpastian peningkatan kadar faedah oleh bank pusat pada masa akan datang. AUD/USD didagangkan pada 0.7644, jatuh sebanyak 0.21%. NZD/USD pula menguat sedikit sebanyak 0.04% kepada 0.6845.


Kenaikan Harga Minyak Mentah Dorong Penurunan Pada Dagangan USD/CAD

Dagangan dolar Kanada mencatatkan kenaikan selepas sentimen pasaran semakin pulih susulan perjanjian perdagangan antara Amerika Syarikat dan China telah ditandatangani.
Ini adalah didorong oleh kenaikan harga minyak mentah ekoran jangkaan permintaan terhadap bekalan minyak bakal meningkat bagi kedua-dua negara pengguna terbesar minyak dunia itu selepas ketegangan perang dagang semakin reda.
Selain itu juga, turut menyokong kenaikan harga minyak mentah adalah kejatuhan pada inventori minyak mentah Amerika Syarikat yang lebih besar berbanding jangkaan.
Dapat dilihat pergerakan harga pada carta pasangan matawang USD/CAD semalam menguji resistance sekitar paras ketinggian 1.30770 gagal meneruskan kenaikan lebih tinggi sebelum kembali membuat penurunan semula.
Penurunan yang melepasi garisan sokongan Moving Average (MA50) memberi isyarat awal trend akan bertukar bearish.
Dagangan yang bersambung pada sesi Asia hari ini bergerak perlahan di bawah paras 1.30500 sebelum harga mula menunjukkan penurunan semula pada sesi Eropah.
 Penurunan dilihat cuba menembusi paras terendah harian semalam yang juga merupakan zon minor support sekitar 1.30350.
Penurunan lebih rendah bakal menuju paras tumpuan sekitar 1.30000 sebelum menuju zon support pada 1.29600 yang diuji pada minggu lalu.
Namun jika harga kembali membuat kenaikan semula, harga akan cuba melepasi halangan dinamik MA50 sebelum menguji pula paras ketinggian yang dicapai semalam.
Kenaikan lebih tinggi bakal menuju zon resistance di paras ketinggian 1.31000 yang diuji pada minggu lalu.
Lihat gambar carta pasangan matawang USD/CAD di bawah untuk rujukan analisis teknikal anda.


Dolar Euro Menjunam, Data Tumpuan Zon Eropah Catat Bacaan Merosot

Sesi pasaran Eropah menyaksikan kejatuhan ketara pada nilai dagangan dolar Euro yang memberi reaksi terhadap bacaan data-data ekonomi di zon Eropah yang merosot.
Bacaan data PMI perkhidmatan di Perancis untuk catatan bulan September menurun kepoada 51.6 mata dari paras tertinggi 9 bulan pada 53.4 mata catatan bulan lalu. Penurunan tersebut juga merupakan bacaan paling perlahan dalam sektor perkhidmatan sejak Mei, ekoran aktiviti eksport yang jatuh buat pertama kali dalam tempoh empat bulan.
Bacaan data PMI perkilangan di Perancis juga turut menurun kepada 50.3 mata dari 51.1 mata bulan lalu, lebih rendah berbanding jangkaan penurunan oleh pasaran.
Kemudian menyusul pula bacaan data PMI perkilangan Jerman untuk Septembe yang merosot kepada 41.4 mata berbanding jangkaan peningkatkan oleh pasaran dari bacaan 43.5 mata sebelum ini. Bacaan tersebut menunjukkan penguncupan paling rendah dalam tempoh 10 tahun dalam aktiviti perkilangan sejak krisis kewangan global yang berlaku pada 2009.
 Seterusnya, bacaan data PMI perkhidmatan Jerman pula turut mencatatkan penurunan kepada 52.5 mata untuk September lebih rendah berbanding jangkaan pasaran dan juga bacaan terdahulu. Bacaan tersebut menunjukkan perkembangan paling lemah sejak Disember lalu dan merupakan antara salah satu bacaan terendah yang direkodkan dalam tempoh 3 tahun lalu.
Susulan itu, bacaan data PMI perkhidmatan dan perkilangan zon Eropah masing-masing turut mencatatkan bacaan yang merosot.
Bacaan data PMI perkhidmatan menunjukkan pertumbuhan aktiviti yang perlahan pada September manakalan data PMI perkilangan zon Eropah menguncup paling rendah dalam tempoh 7 tahun.
Bacaan data keseluruhan yang merosot telah mendorong dolar Euro mengalami penurunan berbanding pasangan matawang utama yang lain.


Pergerakan Pasaran Tukaran Matawang, Emas dan Minyak Mentah Dalam Pasaran Eropah

Forex
Matawang dolar Australia menyusut manakala matawang New Zealand mengukuh berbanding US dolar pada hari Rabu dalam sesi dagangan Eropah berikutan tumpuan pasaran pada ketegangan geopolitik antara U.S dan Korea Utara.
AUD menyusut sebanyak 0.09% kepada 0.7588 berbanding US dolar. Matawang NZD mengukuh sebanyak 0.20% kepada 0.6912 etakat jam 04.30 petang. Bacaan ini jatuh daripada bacaan tertinggi sejak 11 Oktober lalu.

Pasaran mengkhuatirkan terhadap isu geopolitik yang berlaku selepas Korea Utara melancarkan ujian peluru berpandu jenis terbarunyanya yang dikatakan dapat sampai ke benua U.S.
Presiden Donald Trump mengeluarkan kenyataan bahawa beliau dapat mengedalikan hal ini.

Indeks US dolar yang mengukur kekuatan matawang greenback berbanding enam matawang yang lain menyusut sebanyak 0.24% kepada 92.28 dalam sesi dagangan Eropah pada hari Rabu setakat jam 04.30 petang.

Penyusutan US dolar terhalang untuk susut lebih banyak selepas data keyakinan pengguna menunjukkan hasil yang positif.
Keyakinan pengguna US meningkat ke paras tertinggi 17 tahun lalu pada bulan November didorong oleh pasaran buruh yang kukuh.
Pelabur yakin bahawa Senat US akan meluluskan pelan reformasi cukai Trump.

Minyak
 Harga minyak mentah mencatat kejatuhan tiga hari berturut-turut pada Rabu dan diteruskan dalam pasaran Eropah.
Minyak mentah WTI (West Texas Intermediate) bagi kontak penghantaran Disember jatuh sebanyak 0.45% kepada $57.76 etakat jam 04.30 petang.
Minyak Brent pula yang didagang ICE Future Exchange di London jatuh sebanyak 0.54% kepada $62.90 setong etakat jam 04.30 petang.

Berdasarkan laporan American Petroleum Institute (API), inventori minyak mentah US meningkat sebanyak 1.821 juta tong kepada 457.3 juta tong bagi minggu yang berakhir 24 November.
Namun kejatuhan ini diimbangi dengan pembukaan kembali saluran minyak Keystone.
Pasaran sangsi dengan niat Rusia untuk melanjutkan perjanjian pemotongan minyak yang berakhir pada Mac 2018.

Emas.
Sentimen ujian peluru berpandu gagal mendorong peningkatan harga dalam emas dalam sesi dagangan Asia pada hari Rabu.
Pelabur member tumpuan pada ucapan Janet Yellen dan data ekonomi U.S
Emas dalam niaga-hadapan (futures) di Comex susut sedikit sebelum mencatat peningkatan sebanyak 0.05% pada Rabu kepada $1,293.20 setakat jam 04.30 petang.


Inflasi UK Terus Menggila, Capai 10.1% Tertinggi Sejak 1982

Mengejutkan! Angka inflasi UK terus melonjak tinggi pada bulan Julai dengan meningkat ke paras tertinggi baharu sejak Februari 1982.
Terbaharu, Pejabat Perangkaan Nasional (ONS) mendedahkan indeks harga pengguna (CPI) UK meningkat kepada 10.1% secara asas tahunan pada Julai, melebihi jangkaan pasaran untuk kenaikan 9.8%.
Angka yang dicatatkan juga meningkat daripada 9.4% yang direkodkan pada bulan Jun, menjadikannya kadar tertinggi baharu dalam 40 tahun.
Inflasi teras (tidak masuk harga tenaga dan makanan) pula dilaporkan bertambah kpada 6.2% tahun ke tahun daripada 5.8% yang dicatatkan bulan sebelumnya.
 Penyumbang utama kepada kenaikan ini adalah didorong oleh peningkatan harga makanan, menunjukkan tekanan merebak melangkaui kos tenaga.
Bacaan data terbaharu ini meningkatkan lagi krisis kos sara hidup dialami rakyat UK yang telah pun terkesan dengan bil tenaga yang tinggi.
Pada mesyuarat polisi baru-baru ini, Bank of England (BOE) menjangkakan inflasi akan mencecah 13% pada bulan Oktober apabila had harga tenaga ditetapkan semula.
Gabenor Andrew Bailey juga memberi isyarat bahawa beliau bersedia untuk menaikkan lagi kadar faedah.


Analisis GOLD – Harga Emas Terselamat Dari Kejatuhan Di Bawah Paras $1,800, Apa Seterusnya?

Pelabur masih berwaspada terhadap dagangan emas sementara masih menantikan arah pergerakan bagi mata wang US dolar yang turut mempengaruhi logam kuning tersebut.
Pada carta harga XAU/USD yang mengukur nilai emas berbanding US dolar, harga dilihat mula memaparkan pergerakan lebih positif pada minggu lalu untuk isyarat kenaikan harga berbanding terjunan yang berlaku pada penghujung Januari lalu.
Namun harga masih dilihat bergelut untuk bergerak di atas paras 1800.00 dengan penurunan harga beberapa kali menguji paras penting itu.
Dagangan Khamis dan juga Jumaat melihatkan cubaan harga untuk turun di bawah paras 1800.00 namun kembali pantul semula.
Sementara untuk kenaikan harga pula, zon SBR (support become resistance) pada 1810.00 menjadi rintangan untuk harga memecut ke paras lebih tinggi.
Pengukuhan awal US dolar susulan reaksi pasaran terhadap laporan pekerjaan NFP AS pada Jumaat juga gagal untuk susut lebih rendah untuk harga kembali semula ke zon 1810.00.
Bersambung pada dagangan awal minggu ini, harga emas masih bergerak perlahan pada sesi Asia dan Eropah di zon SBR 1810.00, dengan jangkaan pergerakan harga akan lebih menarik pada sesi New York.
 Melepasi kenaikan pada zon 1810.00 akan mendorong harga emas menuju ke paras 1830.00 untuk turut menguji zon SBR yang lebih tinggi tersebut.
Seterusnya, kenaikan yang diteruskan dijangka akan memberi reaksi terhadap zon 1850.00 yang telah diuji pada dagangan 2 minggu lalu.
Sementara jika US dolar berjaya mengukuh dan memberi tekanan terhadap harga emas pula, penurunan di bawah paras 1800.00 dilihat akan menguji zon support 1780.00.
Zon tersebut berjaya membendung kejatuhan harga emas pada penghujung Januari sebelum harga pamerkan corak kenaikan sehingga minggu lalu.
Namun jika penurunan harga emas melepasi zon support tersebut, pelabur bakal menjangkakan kejatuhan sehingga ke paras sekitar 1760.00 yang dicecah pada dagangan Disember.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 3/1/2019

Laporan berkenaan syarikat Apple Inc yang mengurangkan sasaran jualan untuk suku tahun terbaru berikutan penjualan produk iPhone di China yang mencatatkan angka yang rendah turut memberi impak terhadap matawang komoditi dollar CAD. Ketidakstabilan terhadap pasaran global turut menjejaskan harga minyak mentah sekaligus menyebabkan Loonie terus mengalami susut nilai dalam pasaran semasa. Jika diteliti pergerakan harga pada chart pasangan matawang USD/CAD untuk sesi dagangan semalam, harga membuat penurunan lebih rendah dari paras Magic Pivot sehingga mencecah paras support MagicS2 pada indicator Moshed Magic Line sebelum harga kembali membuat kenaikan semula dan menguji zon resistance 1.36600 yang masih gagal ditembusi sejak diuji pada penghujung dagangan Disember 2018. Kemudian, harga kembali turun semula ke paras support MagicS2 dan mendatar di sekitar paras tersebut sehingga sesi dagangan New York ditutup.
Pada sesi pasaran Asia hari ini, harga kembali melonjak melepasi paras Magic Pivot 1.3602 hari ini sebaik sahaja pasaran dibuka. Lonjakan harga tersebut hampir mencapai semula paras resistance 1.36600 namun harga kembali turun sedikit sebelum dilihat bergerak mendatar di sekitar paras resistance 1.3635 (MagicR1). Jika harga berjaya meneruskan kenaikan dan breakout paras resistance 1.36600 sebelum ini, jangkaan harga akan menuju ke paras resistance pada 1.3695 (MagicR2) untuk mencatatkan paras ketinggian yang baru mengatasi ketinggian pada dagangan tahun 2018. Sedikit lagi kenaikan yang berjaya diteruskan berkemungkinan akan mencapai paras ketinggian pada resistance 1.3728 (MagicR3).
Namun, jika harga gagal breakout paras resistance 1.36600, berkemungkinan harga akan kembali bergerak rendah dan turun melepasi paras Magic Pivot hari ini untuk menuju ke paras support pada 1.3542 (MagicS1). Sedikit lagi penurunan dilihat akan menyentuh paras support 1.3509 (MagicS2) yang berada berhampiran. Namun, jika berjaya kekalkan momentum penurunan ke paras lebih rendah, harga boleh mencecah penurunan sehingga ke paras sekitar 1.3448 (MagicS3).
 Terus pantau perkembangan minyak mentah global yang terus memberi kesan terhadap perubahan nilai matawang Loonie. Kawal dagangan anda menjelang laporan data pekerjaan di Kanada yang akan dikeluarkan bersama laporan data pekerjaan NFP Amerika Syarikat pada esok hari dan perhatikan paras-paras yang menjadi tumpuan harga berpandukan pada indicator Moshed Magic Line.

Paras support: 1.3542, 1.3509, 1.3448.
Paras resistance: 1.3635, 1.3695, 1.3728.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Matawang Aussie Mengukuh, Harga Minyak Brent Hampir Mencapai Paras Tertinggi

Matawang Aussie mengukuh dalam sesi dagangan Asia pada hari Khamis.
AUD/USD menyusut sebanyak 0.08% kepada 0.7961, manakala USD/JPY juga menyatat penyusutan sebanyak 0.04% kepada 111.27 setakat jam 11.15 a.m.
Matawang Aussie mengukuh dalam awal sesi dagangna sebelum mencatat penyusutan. Pengukuhan matawang didorong oleh laporan data pekerjaan yang positif apabila bilangan pekerjaan bertambah sebanyak 34,700 pada bulan Disember.
China pula mencatat pertumbuhan ekonomi GDP sebanyak 6.7% pada suku tahun keempat.
 Indeks US dolar yang mengukur kekuatan matawang greenback berbanding matawang lain mengukuh sebanyak 0.01% kepada 90.66 setakat jam 11.15 a.m
Pasaran Komoditi
Harga minyak mengukuh dan minyak brent hampir mencapai paras tertinggi sejak 2014 pada hari Khamis.
Harga minyak WTI berada di sekitar $64.21 setong dan Brent $69.56 setong setakat pukul 05.30 p.m.
Harga emas pula jatuh menjunam hampir 1% kepada 1,326.


Masih Dibayangi Ancaman Coronavirus, Lihat Kejatuhan Ketara Pada Indeks Saham Utama Dunia!

Kebimbangan terhadap wabak coronavirus yang merebak luas di luar negara China telah mencetuskan panik di kalangan pelabur menyebabkan pasaran kewangan dan saham turut terjejas.
Pada dagangan Isnin, dapat dilihat bahawa permintaan terhadap emas melonjak tinggi sehingga mencecah paras ketinggian terbaru dalam tempoh 7 tahun.
Pasaran ekuiti turut terjejas teruk apabila pada dagangan sesi New York, indeks saham Dow Jones Industrial Average ditutup 1,031.61 mata lebih rendah kepada 27,960.80 yang merupakan penurunan terbesar bagi saham Dow Jones sejak Februari 2018, manakala S&P 500 pula susut 3.35% kepada 3,225.89 dan Nasdaq Komposit turun 3.71% kepada 9,221.28.
Ini turut mendorong kejatuhan US dolar untuk memadamkan keuntungan yang diraih berbanding yen, disusuli dengan jangkaan pelabur mengenai pemotongan kadar faedah akibat coronavirus.
Walau bagaimanapun, sentimen pasaran hari ini dilihat mula menunjukkan pemulihan apabila permintaan terhadap logam kuning memaparkan kemerosotan, manakala beberapa matawang utama lain pula kembali meningkat pada sesi Asia.
 Tanah besar China melaporkan 508 kes baru dan 71 kematian pada 24 Februari. Korea Selatan pula terus mencatatkan peningkatan dengan 60 kes baru menjadikan jumlah kes setakat ini 893, manakala di Iran pula melaporkan 61 kes jangkitan dengan 12 kematian.
Berikutan daripada penurunan dalam kes jangkitan dan kematian di China, pihak berkuasa telah mengurangkan amaran kecemasan dan melonggarkan sekatan di beberapa wilayah Wuhan.
Matawang Asia, dolar Aussie dan New Zealand memaparkan sedikit peningkatan berbanding dolar USD sementara pasaran masih berhati-hati dengan perkembangan terbaru coronavirus.
Matawang pound kembali meningkat selepas diheret jatuh oleh pengukuhan USD ekoran kebimbangan terhadap impak coronavirus yang meningkatkan permintaan US dolar sebagai matawang safe-haven.
Dolar euro diniagakan meningkat berbanding USD disokong oleh data tinjauan perniagaan di Jerman yang positif serta penurunan matawang US dolar.


Rundingan Brexit ‘Suram’ Jadi Faktor Penurunan GBP/USD

Matawang Pound Sterling turut pamerkan penurunan semula selepas risiko kembali membayangi rundingan Brexit antara Kesatuan Eropah (EU) dan United Kingdom (UK).
Laporan menunjukkan EU tiada perancangan untuk menawarkan konsesi kepada UK dengan tarikh akhir yang ditetapkan oleh Perdana Menteri Boris Johnson iaitu 15 Oktober semakin hampir.
EU bersedia untuk melanjutkan tempoh rundingan sehingga pertengahan November dan bersedia untuk risiko kemungkinan tiada perjanjian (no-deal) berbanding permintaan yang tidak menyebelahi pihak mereka.
Pada carta pasangan matawang GBP/USD, dapat dilihat harga yang mencapai paras ketinggian 1.3000 bergerak mendatar di resistance tersebut sebelum berlaku penurunan harga semula.
Dengan pengukuhan US dolar selepas kenyataan mengejutkan oleh Presiden AS Donald Trump berhubung pelaksanaan pakej rangsangan ekonomi, harga pada carta GBP/USD telah mempamerkan penurunan harian sekitar 140 pips ke paras 1.28700.
Penurunan di bawah paras halangan Moving Average 50 (MA50) pada pergerakan 1 jam harga turut memberi isyarat perubahan trend bearish.
 Penurunan harga dijangkakan akan ke paras lebih rendah  menuju ke zon RBS (resistance become support) 1.27600.
Penurunan lebih rendah akan menuju zon support pada 1.26700-1.26400 jika sentimen kekal tidak berubah.
Sebaliknya, jika harga kembali bergerak di atas paras 1.29000, halangan MA50 akan diuji sebelum kenaikan lebih tinggi akan menguji semula paras resistance 1.30000.
Kenaikan lebih tinggi melepasi resistance tersebut akan mencatatkan paras ketinggian terbaru berkemungkinan menuju zon resistance 1.32000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kiwi Catat Pengukuhan Namun NZD/USD Kekal Bearish

Setelah perjanjian perdagangan AS-China fasa pertama ditandatangani oleh Presiden AS Donald Trump dan Timbalan Presiden China Liu He awal pagi ini, sentimen pasaran semakin pulih dan mendorong pengukuhan pada matawang komoditi.
Turut mempamerkan kenaikan adalah matawang dolar New Zealand apabila harga menunjukkan kenaikan pada carta NZD/USD mengambil kesempatan ke atas dagangan US dolar yang menyusut.
Jika diperhatikan pergerakan harga pada carta NZD/USD, setelah siri kenaikan harga sehingga penghujung Disember 2019, harga mula mempamerkan penurunan harga pada awal dagangan tahun 2020 bermula.
Harga yang mencecah paras terendah di paras 0.65830 semalam kemudiannya menunjukkan kenaikan semula melepasi garisan halangan dinamik Moving Average 50 (MA50) pada rangka masa 1 jam pergerakan harga.
Kenaikan diteruskan pada awal sesi Asia untuk harga menguji zon SBR (support become resistance) sekitar paras 0.66300 dan juga trendline semasa.
 Jika harga terus bergerak ke paras lebih tinggi, zon SBR sekitar paras 0.66800 dilihat akan menjadi tumpuan harga pada destinasi seterusnya.
Sebaliknya jika harga kembali turun semula lebih rendah di bawah garisan MA50, trend pada NZD/USD dilihat masih kekal bearish.
Penurunan dilihat akan menuju zon support sekitar 0.658000 dan 0.65700 selepas melepasi paras terendah semasa yang dicatatkan pada dagangan semalam.
Pelabur akan menantikan pula data pertumbuhan GDP China pada Jumaat yang dijangka akan memacu dagangan dolar New Zealand dalam pasaran.
Lihat gambar carta pasangan matawang NZD/USD di bawah untuk rujukan analisis teknikal anda.


AUD/USD ‘Melompat’ Ke Paras Tertinggi 10 Bulan!

Dolar Australia mendapat reaksi positif dalam pasaran sesi Asia dipengaruhi oleh keputusan mesyuarat dasar monetari bank pusat Australia sebentar tadi.
Reserve Bank of Australia (RBA) mengekalkan kadar faedah tidak berubah di paras 0.10% seperti yang dijangkakan, namun sedikit perubahan pada kenyataan RBA telah mengubah persepsi pelabur.
Kenyataan RBA sebelum ini yang lebih dilihat pasif sedikit diubah yang dilihat ke arah yang lebih hawkish, sekaligus memberi impak peningkatan nilai dolar Aussie dalam pasaran.
Pada carta harga pasangan mata wang AUD/USD, harga akhirnya berjaya menembusi zon rintangan pada 0.75500 selepas kenaikan sejak 2 minggu lalu terhalang pada zon tersebut.
Pada dagangan pembukaan awal minggu semalam, harga telah memberi isyarat untuk pergerakan trend bullish di mana harga bergerak di atas paras sokongan Moving Average 50 (MA50) pada rangka masa 1 jam.
Kenaikan harga walau bagaimanapun kekal terhalang pada zon rintangan 0.75500.
Bersambung pada dagangan hari ini, harga akhirnya berjaya menembusi rintangan tersebut untuk meneruskan pergerakan pada trend bullish.
 Kenaikan harga dilihat akan menuji paras ketinggian pada 0.76500 yang merupakan zon tumpuan pada dagangan pertengahan 2021 lalu.
Namun pelabur tetap perlu waspada untuk kebarangkalian untuk penurunan harga boleh berlaku ekoran sentimen pasaran yang kembali berisiko semula dan boleh mendorong pengukuhan US dolar dan tekanan buat dolar Aussie.
Sekiranya penurunan harga kembali berlaku, paras 0.75500 yang merupakan rintangan buat harga sebelum ini, berkemungkinan boleh menjadi paras sokongan buat harga meningkat semula.
Namun jika harga kekal susut lebih rendah, paras sekitar 0.74500 dilihat akan menjadi sasaran diuji harga sebelum penurunan lebih rendah bakal menuju sekitar 0.73600.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H1 – 7/11/2018

Jika diteliti pergerakan harga pada chart pasangan matawang GBP/USD untuk dagangan semalam, harga dilihat bergerak agak mendatar namun masih menunjukkan Sterling yang positif didagangkan berbanding USD. Harga dilihat telah bergerak lebih tinggi dari paras RBS (resistance become support) pada 1.30400 dan sesekali menguji paras Magic Pivot sebelum harga terus bergerak membuat pendakian sehingga melepasi paras resistance MagicR1 semalam. Rundingan Brexit masih dilihat optimis untuk mencapai persetujuan walaupun proses rundingan masih berjalan. Sterling juga mendapat kelebihan berikutan faktor pelabur yang lebih berjaga-jaga terhadap posisi dagangan USD menjelang pilihanraya kongres yang berlangsung hari ini.
Pada sesi pasaran Asia hari ini, harga dilihat memulakan dagangan lebih tinggi dari paras Magic Pivot 1.3074 hari ini dan terus membuat kenaikan sehingga ke paras resistance 1.3127 (MagicR1) dengan jangkaan Parti Demokrasi akan memenangi Pilihanraya yang membuatkan nilai matawang USD melemah. Namun, harga sedikit membuat penurunan sehingga ke paras Magic Pivot semula apabila keputusan semasa memihak kepada Parti Republik yang dilihat lebih mendahului sebelum keputusan terkini kembali menunjukkan Parti Demokrasi memenangi Dewan dengan majoriti. Dengan itu, harga kembali pantul membuat kenaikan semula melepasi paras resistance MagicR1 sebentar tadi dan menuju ke resistance 1.3160 (MagicR2). Jika harga terus membuat kenaikan lebih tinggi, harga dijangka akan membuat higher high yang baru berkemungkinan ke paras resistance pada 1.3213 (MagicR3).
Sebaliknya, jika USD kembali didagangkan mengukuh berbanding GBP, paras awal yang dilihat akan dituju harga adalah pada paras support 1.3041 (MagicS1) untuk harga menguji kembali zon RBS tersebut. Jika harga berjaya breakout paras tersebut dan membuat penurunan ke paras lebih rendah, jangkaan harga akan menuju ke paras support 1.2988 (MagicS2) sebelum penurunan harga seterusnya boleh mencecah sehingga ke paras 1.2955 (MagicS3) berhampiran zon RBS yang seterusnya pada chart GBP/USD.
 Terus ikuti perkembangan rundingan Brexit dalam melihat kesannya terhadap pergerakan harga dalam pasaran semasa terutamanya pada chart GBP/USD ini. Lihat paras yang menjadi tumpuan harga pada chart dengan membandingkan dengan paras harga yang telah digariskan pada indicator Moshed Magic Line.

Paras support: 1.3041, 1.2988, 1.2955.
Paras resistance:  1.3127, 1.3160, 1.3123.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Inflasi Di United Kingdom Meningkat Pada Bulan Mei

Harga pengguna UK (Consumer Price Index, CPI) meningkat 0.3% pada Mei berbanding jangkaan kenaikan 0.1% pada bulan sama.
Dari tahun ke tahun atau dalam tempoh 12 bulan sehingga Mei kadar inflasi meningkat kepada 2.9% dari 2.7%. Jangkaan bagi data kali ini juga adalah kenaikan 2.7% dengan bacaan 2.9% adalah yang tertinggi sejak Jun 2013.
Terdapat tekanan yang tinggi dalam kadar inflasi dari aktiviti rekreasi dan barangan dan perkhidmatan. Harga makanan dan elektrik yang tinggi juga menyumbang kepada kenaikan inflasi kali ini. Manakala harga bahan api dan tiket penerbangan adalah penyumbang negatif kepada data kali ini.
 Peningkatan dalam harga pengeluar kekal di paras 0.1% pada Mei dari 0.4% sebelum ini di mana harga input merosot 1.3% pada tempoh sama yang menunjukkan tekanan inflasi dari kesan kelemahan Sterling semakiin berkurangan.
Trend inflasi adalah penting kepada Bank of England (BoE) dengan dilema kepada penetapan polisi di mana keputusan pilihanraya UK yang memberi risiko kepada rundingan Brexit.
Walaupun bank pusat masih boleh bertoleransi dengan kenaikan terhad inflasi melebihi sasaran 2%, tetapi ada juga jangkaan kenaikan inflasi lebih tinggi akan berterusan dan memberi tekanan kepada perbelanjaan pengguna disebabkan pendapatan benar yang merosot.
Matawang Gbp mengukuh sedikit selepas data ini dikeluarkan pukul 4.30 petang tadi.


EUR/USD Merangkak Perlahan, Tunggu Data NFP AS

Meneliti bacaan data tuntutan faedah pengangguran (unemployment claims) mingguan di Amerika Syarikat (AS) pada sesi New York semalam, angka yang diterbitkan ‘merah’, lebih tinggi iaitu 228,000 daripada jangkaan 200,000.
Walaupun bacaan untuk minggu lalu menurun daripada 246,000 bacaan yang dikemas kini meningkat itu (sebelumnya 198,000), namun angka yang lebih tinggi daripada jangkaan yang rendah itu menambahkan lagi kemerosotan pada komponen pekerjaan.
Pun begitu, seperti situasi sebelum ini, US dolar masih berjaya bertahan daripada susut lebih rendah walaupun pergerakan di sesi New York agak bercampur.
Mata wang utama lain termasuk Euro masih berpeluang untuk meraih peningkatan dengan jangkaan US dolar masih berada pada landasan penyusutannya.
Dagangan Euro sedikit disokong oleh terbitan data pengeluaran perindustrian Jerman yang catat angka bacaan positif diterbitkan pada sesi Eropah semalam.

Carta harga pasangan mata wang EUR/USD jika diperhatikan memaparkan coral pergerakan yang agak mendatar.
Berlegar di atas paras 1.08900 semalam, paras rintangan harian adalah 1.09300 dengan pergerakan dalam julat sekitar 40 ke 50 pips.
 Harga juga dilihat perlahan di sekitar paras Moving Average 50 (MA50) yang masih belum memberi petunjuk yang jelas bagi pergerakan harga selanjutnya di penghujung minggu ini.
Tumpuan pasaran akan terarah pada laporan data pekerjaan NFP Amerika Syarikat (AS) pada sesi New York sebentar lagi untuk mendapatkan arah yang lebih jelas.
Sekiranya kenaikan harga berlaku, paras rintangan pada 1.10000 menanti untuk diuji dan harga berpotensi untuk melonjak lebih tinggi jika US dolar mengalami kesan penyusutan yang lebih ketara.
Harga bakal catat paras ketinggian terbaru 12 bulan sebelum sasaran mula beralih ke zon 1.12000 pula.
Namun jika harga menjunam, paras sokongan pada 1.08000 akan diperhatikan sama ada mampu untuk menahan harga daripada jatuh lebih rendah.
Gagal melantukan semula harga, penurunan bakal diteruskan menuju paras-paras tumpuan dagangan minggu-minggu sebelum ini sekitar 1.07000 dan 1.06000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Perkembangan Terkini Pasaran Matawang Sesi Asia Ini Khas Untuk Semua Trader!

US Dollar melonjak dalam sesi Asia berikutan spekulasi mengenai kenaikan kadar yang semakin menyokong kekuatan matawang Greenback.
US Dollar Index yang mengukur kekuatan US Dollar kali terakhir dinilai melonjak sehingga 0.40 peratus kepada 101.74. Dalam sesi ini juga, AUD/USD merosot sebanyak 0.39 peratus kepada 0.7646 manakala USD/JPY meningkat sehingga 0.33 peratus. Di Jepun, Data pembuatan PMI Nikkei merekodkan peningkatan kepada 49.2.
Di Australia, jumlah kelulusan pelan bangunan bagi bulan Januari meningkat sebanyak 1.8 peratus berbanding penurunan sebanyak 0.4 peratus. Selain itu, data imbangan perdagangan pula mengecil dengan ketara kepada A$1.302 Billion.
 Semalam, US Dollar diniagakan tinggi berbanding matawang utama pada Rabu kerana komen agresif oleh beberapa orang pegawai Fed mengenai prospek kenaikan kadar pada bulan Mac telah menghantar US Dollar ke paras yang lebih tinggi.
Di tempat lain, GBP/USD menurun sebanyak 0.51 peratus selepas Indeks pembelian pembuatan PMI menjunam kepada 54.6 pada bulan Januari.
Bank Negara Malaysia: Kadar Tukaran & Rizab Antarabangsa Januari 2017


Analisis teknikal USD/JPY – Timeframe H1 – 18/1/2018

 Pergerakan harga USD/JPY akhirnya berjaya untuk breakout LH/neckline sekitar harga 111.00 yang berpotensi untuk membentuk pattern ‘double bottom’. Secara teknikal, sekiranya harga tidak breakout Key Support Zone terhampir ini, USD/JPY berpotensi tinggi untuk membentuk new HL sebelum ia meneruskan pergerakan bullish.
Target terhampir adalah ke sekitar harga 111.80 atau ke 112.14. Walaubagaimanapun, jika ia breakout Key Support Zone ini, USD/JPY akan kembali bearish. Oleh itu, penting untuk perhatikan pergerakan harga di timeframe ini samaada ia akan mulai mmbentuk wave bullish atau sebaliknya.


Inflasi Di China Meningkat Pada Oktober , CPI +1.9%

Harga pengguna China meningkat kepada 1.9% pada Oktober dari segi tahunan (y/y) melebihi jangkaan pasaran. Data ini dikeluarkan oleh Biro Statistik Kebangsaan (NBS) pada Khamis.
Indeks harga pengguna (CPI) dijangka naik 1.8% berbanding bacaan sebelum ini yang hanya naik 1.6% pada September.
CPI adalah petunjuk ekonomi inflasi yang penting. Ia mengira perubahan harga barangan dan perkhidmatan yang dibeli oleh pengguna.
 Harga pengeluar (PPI) pula naik 6.9% dalam tempoh 12 bulan sehingga Oktober (y/y). Bacaan kali ini tidak berubah daripada sebelum ini, manakala jangkaan pasaran ia meningkat hanya 6.6%.
PPI adalah perubahan harga barangan yang dibeli dan dijual oleh pengeluar.
Ekonomi China merekodkan pertumbuhan lebih daripada jangkaan iaitu 6.9% dalam tempoh sembilan bulan tahun ini. Pertumbuhan memberangsangkan ini dipacu oleh pemulihan dalam sektor perindustrian dan pembuatan berikutan kenaikan perbelanjaan kerajaan.
Walaupun dengan pertumbuhan yang terus meningkat, sektor hartanah dan pembinaan yang juga komponen penting dalam ekonomi telah mulai perlahan. Hal ini berikutan daripada usaha kerajaan untuk memperlahankan kenaikan harga rumah dan juga kenaikan kos pinjaman (kadar faedah).


Analisis Teknikal USD/JPY – Timeframe H1 – 7/3/2018

Seperti jangkaan 5/3/18 lalu, USD/JPY berjaya untuk membuat kenaikan ke sekitar 106.30 sebelum ia kembali bearish. Jika diperhatikan ketika ini, harga masih berada di sekitar zone support mingguan 105.50/30. Sekiranya ia breakout Key Support 105.55, kebarangkalian adalah tinggi untuk ia bearish ke sekitar 105.30 atau lebih rendah ke 105.00.
 Dengan mood yang masih bearish di timeframe daily dan H4, peluang untuk ‘short’ boleh diperhatikan ketika ini selagi ia tidak breakout Key Resistance hari ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Minit Mesyuarat FOMC – Fed Beri Isyarat Kadar Faedah Tidak Akan Turun Lebih Rendah

Federal Reserve AS (Fed) pada awal pagi tadi telah mengeluarkan minit mesyuarat polisi 29-30 Oktober yang menunjukkan bank pusat akan menghentikan pelonggaran selanjutnya kecuali keadaan ekonomi berubah dengan ketara.
Fed pada mesyuarat polisi akhir Oktober lalu, telah mengurangkan kadar faedah sebanyak 25 mata asas kepada julat sasaran 1.5%-1.75% menjadikannya sebagai pemotongan kali ketiga dalam tahun ini.
Selepas pengurangan sebanyak 25 mata asas pada mesyuarat tersebut, ia akan dinilai dengan baik untuk terus menyokong prospek pertumbuhan sederhana, pasaran buruh yang kukuh dan inflasi yang mencapai sasaran bank pusat.
Berikutan daripada mesyuarat itu, Pengerusi Fed Jerome Powell menyatakan bahawa Fed akan berhenti pada kadar faedah yang telah ditetapkan dan berkata bahawa hanya akan berubah jika terdapat perubahan “material” dalam prospek ekonomi Amerika Syarikat.
 Perbincangan pada mesyuarat itu menunjukkan mereka masing-masing berpendapat bahawa ekonomi AS berada pada kedudukan yang agak kukuh, pasaran buruh yang stabil dan perbelanjaan pengguna yang tinggi di mana aktivitinya menyumbang kira-kira 70% kepada pertumbuhan ekonomi (GDP) negara itu.
Bagaimanapun, mereka turut melihat peningkatan dalam risiko penurunan yang membelenggu prospek ekonomi AS dengan menyebut mengenai kelemahan pertumbuhan global dan ketidakpastian perkembangan dagangan telah menjejaskan pelaburan perniagaan dan eksport.
Pengurangan kadar faedah sebanyak tiga kali berturut-turut pada tahun ini dijadikan sebagai jaminan untuk membantu ekonomi AS yang terkesan oleh perang perdagangannya dengan China yang telah memberi impak kepada sektor pembuatan, pelaburan perniagaan dan eksport.
Selain itu, minit mesyuarat tersebut juga menunjukkan ahli mesyuarat telah berbincang mengenai kemungkinan untuk menubuhkan kemudahan repo dalam pasaran wang jangka pendek.


Ulasan Minit Mesyuarat FOMC, Ini Sebab US Dolar Menjunam

Minit mesyuarat FOMC mendedahkan majoriti ahli-ahli jawatankuasa bank pusat berpendirian ekonomi hanya berubah sedikit sejak mesyuarat Januari dengan pasaran pekerjaan yang semakin kukuh dan juga peningkatan inflasi ke paras sasaran.
Ahli FOMC dilihat berbeza pendapat sama ada pengukuhan inflasi memerlukan kenaikan kadar faedah yang lebih pantas atau kenaikan secara berperingkat.
Terdapat juga ketidaktentuan terhadap polisi fiskal AS yang mampu memberi kesan kepada ekonomi dengan beberapa ahli tidak menjangka sebarang impak sehingga tahun hadapan.
Majoriti ahli sedar dengan risiko ke atas (upside risk) kepada pertumbuhan oleh rangsangan fiskal, tetapi mereka lebih bimbang dengan potensi impak negatif dari perubahan polisi perdagangan dan imigrasi.
 Perhatian pasaran dalam minit mesyuarat yang dikeluarkan semalam berfokus kepada pengurangan penyata imbangan (balace sheet).
Majoriti ahli FOMC berpendapat perubahan kepada polisi ‘pelaburan semula’ (reinvestment) adalah bersesuaian pada tahun ini yang akan mengurangkan penyata imbangan tersebut.
Pendirian ini adalah berdasarkan andaian bahawa prestasi ekonomi ketika ini adalah seperti yang dijangkakan dengan kenaikan berterusan kadar faedah (Fed Fund Rate).
Beberapa pilihan boleh dibuat termasuk menghentikan kesemua ‘pelaburan semula’.
Secara keseluruhan, minit mesyuarat ini tidak banyak membincangkan tentang kenaikan kadar pada Jun yang mengurangkan impak kenaikan US dolar.


Lima News Besar Tumpuan Pasaran Minggu Pertama 2018 (1-5 Januari)

Minggu terakhir tahun 2017 bermula dengan perlahan sehinggalah kita dapat melihat kejatuhan US dolar. US dolar dijangka bergerak volatile (turun-naik) minggu ini dengan beberapa data dan event penting iaitu data NFP dan minit mesyuarat FOMC.
Minggu lalu, US dolar tertekan dengan penutupan akaun dan pelarasan portfolio oleh pelabur-pelabur walaupun rang undang-undang percukaian telah diluluskan di Amerika Syarikat.
Tanpa membuang masa lagi, mari kita lihat berita dan event penting yang perlu diberi perhatian minggu ini.
#1 Data Pekerjaan Amerika Syarikat NFP (Jumaat)
Data ini akan dikeluarkan pada Jumaat pukul 9.30 malam yang akan melengkapkan bacaan data pekerjaan Amerika Syarikat pada tahun 2017. Data pekerjaan bulan Disember 2017 ini dijangka akan merekodkan bacaan positif dengan data kadar gaji dijangka meningkat dari bacaan sebelum ini. Jumlah pekerjaan pula dijangka bertambah 189,000 berbanding sebelum ini 228,000.
#2 Minit Mesyuarat FOMC Federal Reserve (Khamis)
 Minit mesyuarat FOMC akan dikeluarkan pada Khamis pukul 3 pagi waktu Malaysia. Minit ini dijangka akan menyediakan pasaran dengan lebih banyak maklumat tentang polisi monetari The Fed di masa hadapan. Dalam mesyuarat FOMC sebelum ini Fed telah menaikkan kadar faedah kepada 1.50% dan mengunjurkan tiga kali kenaikan kadar faedah pada 2018.
#3 Data Inflasi Zon-Eropah (Jumaat)
Data awal inflasi bagi bulan terakhir 2017 ini akan memberikan gambaran lengkap dan bacaan inflasi sepanjang tahu lalu. Data ini penting kerana ECB akan bermesyuarat untuk penetapan polisi monetari pada bulan ini dan ia dijangka mempengaruhi keputusan ahli-ahli ECB. Ketika ini data inflasi berada pada 1.50% dan masih berada di bawah sasaran inflasi 2% ECB.
#4 Data Sektor Perkhidmatan United Kingdom (Khamis)
Sektor perkihidmatan adalah yang terpenting dan banyak menyumbang kepada pertumbuhan ekonomi UK. Oleh sebab itu, ia akan jadi perhatian pelabur setiap kali ia dikeluarkan. Data indeks sektor perkhidmatan ini akan dikeluarkan pada Khamis pukul 5.30 petang. Untuk data kali ini ia dijangka merekodkan bacaan 54.1 lebih tinggi daripada bacaan sebelum ini 53.8.
#5 Data Sektor Perkhidmatan Amerika Syarikat (Jumaat)
Laporan ISM sektor perkhidmatan ini lebih penting berbanding bacaan sektor pembuatan dengan saiz industri yang lebih besar dan penyumbang utama ekonomi Amerika Syarikat. Data ini akan dikeluarkan selepas data NFP dan kita tidak dapat menjadikan ia sebagai ‘hint’ untuk menjangka data NFP. Namun, pasaran menjangka bacaan meningkat daripada sebelum ini iaitu 57.8 berbanding 57.4.


Walaupun Kena Stop Loss, Anda Masih Boleh Menjadi Consistent Trader. Baca Tips Forex Ini

Trade ni tak semestinya perfect.  Anda tahu tak yang “loss” position yang anda masuk, adalah sebahagian daripada proses trading. Trade sebenarnya tak semestinya perfect. Saya yang biasa consistent setiap bulan biasa ada loss. Kadang-kadang kena juga SL. Ya, memang tak perfect.
Ada yang mengadu pada saya, dia biasa trade sebelum ini consistent. Setiap bulan dia dapat maintain 7% ke 15% setiap bulan. Semua entry perfect, semua kena Take Profit.
Setelah maintain beberapa bulan consistent, dia mengadu dia kena Stop Loss pada awal bulan ini. So dia kena Stop Loss dalam 2-3 kali entry. Terus dia down.
Sampai dah hujung bulan ni dia masih belum entry apa-apa, sebab down dan takut rugi. Sebab sebelum ini dia trade memang perfect saja.
Bagi yang tak biasa dan berpengalaman dalam trading beberapa tahun, memang akan rasa nak perfect sahaja. Kalau boleh nak semua biru. Tapi sebenarnya silap.
Trade ada untung ada rugi. Itu adalah proses. Yang paling penting adalah tak Margin Call atau terus Stop Out account. Risk kena manage. Kena kaji balik kalau dah rugi sampai 50% dari modal. Sit back, relax, revise balik apa yang tak kena, apa yang kena.
 Ramai orang akan ganggu emosi lepas dia kena SL beberapa kali. Ada yang mula revenged. Ada yang mula tak ikut trading plan, dan mula buka lot tak ikut kesesuaian modal. Semua ini emosi.
Ingat, tiada trade yang perfect. Ada TP. Ada SL. Yang kita nak, at the end of the month, kita dapat merasa keuntungan dan kemanisan dalam forex.
Jadi ingat, STOP LOSS itu biasa. Take Profit itu biasa.
Yang tak biasa adalah Margin Call atau Stop Out!
Jangan panic. Keep calm, and teruskan trading mengikut disiplin ilmu. Saya doakan anda berjaya.
Baca lebih lanjut tips forex yang power yang dikongsikan di sini. – KLIK SINI


Keseluruhan Industri di Jepun Merosot Lebih Dari Jangkaan Pada Disember

Aktiviti perniagaan di Jepun merosot pada Disember, dengan petunjuk ekonomi menunjukkan bacaan yang lebih banyak menyusut dari jangkaan pasaran.
Indeks aktiviti kesemua industri jatuh 0.3% pada Disember selepas merekodkan kenaikan 0.3% pada bulan sebelum itu. Jangkaan bagi data kali ini ialah kemerisitan 0.2%. Data ini dikeluarkan sendiri oleh Kementerian Ekonomi dan Perdagangan Industri Jepun.
 Data ini dikeluarkan setiap bulan dan mengira jumlah perubahan barang dan perkhidmatan yang dikeluarkan oleh sektor domestik. Indeks ini diambil kira sebagai petunjuk ekonomi yang menunjukkan kesihatan ekonomi Jepun secara keseluruhan, walaupun impaknya kepada pasaran adalah minimum.
Laporan kali ini menambah kepada kebimbangan tentang aktiviti ekonomi yang semakin perlahan secara keseluruhan di Jepun. Hal ini dibuktikan dengan pertumbuhan ekonomi Jepun yang semakin perlahan pada suku keempat yang hanya merekodkan kenaikan 0.2%. Hal ini banyak disebabkan kekurangan perbelanjaan oleh sektor isirumah. Walaubagaimanapun, ekonomi Jepun berkembang sepanjang tahun lalu, tetapi dengan kadar yang semakin perlahan.
Sebelum ini, data indeks PMI pula menunjukkan keadaan di sektor pembuatan Jepun yang semakin baik pada Februari dengan keseluruhan industri berkembang enam bulan berturut-turut. Markit/Nikkei manufacturing purchasing managers’ index (PMI) naik kepada 53.5 pada Februari berbanding 52.7 pada bulan sebelum itu. Sebarang bacaan di atas 50 menunjukkan peningkatan dalam industri ini dan sebaliknya jika bacaan merekodkan di bawah 50.


6 Berita Data Ekonomi Penting Tumpuan Pasaran Minggu Ini (16-20 Ogos 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Laporan Data Pekerjaan UK (Selasa 2.00 Petang): Selepas kenyataan hawkish oleh bank pusat England pada mesyuarat dasar yang terbaru, laporan data pekerjaan UK akan menjadi tumpuan untuk memberikan petunjuk terhadap hala tuju penetapan dasar oleh bank selepas ini. Bacaan data Jun lalu telah menunjukkan ekonomi kehilangan sekitar 114,000 pekerjaan dicatatkan.
Data Jualan Runcit AS (Selasa 8.30 Malam): Jangkaan untuk kadar jualan runcit di Amerika Syarikat (AS) untuk bulan Julai yang merosot bakal menambahkan tekanan buat US dolar yang telah menyusut pada dagangan penghujung minggu lalu.
 Mesyuarat Polisi Bank Pusat New Zealand (Rabu 10.00 Pagi): Pelabur menantikan keputusan mesyuarat dasar monetari oleh Reserve Bank of New Zealand (RBNZ) yang dijangka akan meningkatkan kadar faedah kepada 0.50% semula selepas sekian lama mengekalkan kadar di paras 0.25%. Komen bernada hawkish bank pusat akan memacu dolar Kiwi ke paras lebih kukuh.
Data Inflasi AS (Rabu 2.00 Petang): Bacaan data inflasi tahunan UK yang akan diterbitkan pada minggu ini diunjur sedikit menurun kepada 2.3% selepas bacaan sebelum ini mencatatkan lonjakan ke paras tertinggi hampir 3 tahun ke paras 2.5%.
Minit Mesyuarat FOMC (Khamis 2.00 Pagi): Pelabur akan meneliti butiran minit bagi mesyuarat FOMC yang berlangsung pada penghujung Julai lalu yang menyaksikan penyusutan nilai US dolar selepas kenyataan dovish oleh Pengerusi Fed, Jerome Powell berkenaan langkah pengurangan pembelian bon.
Laporan Data Pekerjaan Australia (Khamis 9.30 Pagi): Bakal memberi tekanan terhadap dolar Aussie di penghujung minggu, ekonomi Australia dijangka akan kehilangan 46,000 pekerjaan untuk bulan Julai sementara kadar pengangguran juga diramalkan meningkat kepada 5.0% berbanding 4.9% sebelumnya berikutan terjejas oleh gelombang Covid-19 yang terbaru.


Data Pekerjaan Australia Selamatkan AUD/USD Dari Terus Menjunam

Laporan data pekerjaan Australia yang diterbitkan pada sesi Asia pagi ini dilihat menampilkan bacaan yang memberangsangkan bagi bulan Februari.
Ini telah memberi kesan yang positif pada pergerakan dolar Australia, meredakan sedikit tekanan pada dagangan sesi-sesi sebelum ini susulan tempias isu krisis Credit Suisse.
Namun penganalisis masih melihat sentimen pasaran yang berisiko (risk-off) ketika ini akan terus menyukarkan dolar Aussie untuk memulih, sebaliknya memberi kelebihan kepada mata wang US dolar untuk mengukuh susulan permintaan terhadap safe-haven yang meningkat.
Meneliti carta harga pasangan mata wang AUD/USD pada dagangan Rabu semalam, harga dilihat menguji zon rintangan pada 0.67000 sebelum harga mula bergerak berubah arah akibat reaksi pasaran terhadap krisis yang berlaku.
Harga kemudiannya susut sehingga mencecah paras 0.65900 pada sesi New York semalam, namun lantunan berlaku semula di sesi Asia diselamatkan oleh data pekerjaan Australia yang diterbitkan.
Namun, pergerakan harga masih berada di bawah halangan Moving Average 50 (MA50) pada rangka masa 1 jam di carta AUD/USD menandakan pergerakan bearish akan diteruskan.
 Penurunan akan menguji paras sokongan yang menjadi tumpuan sejak minggu lalu iaitu 0.65700.
Penurunan lebih rendah akan dijangka berterusan jika situasi dalam pasaran kekal tidak berubah dan harga akan terus memburu catatan terendah terbaru 4 bulan.
Namun jika kenaikan berjaya diteruskan semula, rintangan pada 0.67000 akan menjadi zon terawal yang akan diuji.
Berjaya ditembusi, harga bakal menyambung lonjakan ke beberapa paras tumpuan yang berada lebih tinggi seperti 0.67700 atau 0.68400.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Tenusu N.Zealand Naik Dua Kali Berturut-Turut Pada 2017

Data terbaru Indeks harga Global Dairy Trade (GDT price index) merekodkan kenaikan 1.3% dalam data yang dikeluarkan semalam, berbanding kenaikan sebanyak 0.60% sebelum ini. Harga keseluruhan susu tepung (Whole Milk Powder) pula naik 1%.
Data ini adalah sama seperti data consumer price index (CPI). Perbezaannya ialah Indeks GDT hanya mengira perubahan harga produk-produk tenusu.
Harga masih lagi berada di atas paras tertinggi Mac 2015, dan keupayaan untuk harga terus berada di atas paras ini akan mempengaruhi sentimen dalam komoditi ini.
 Kejatuhan dalam pengeluaran ini akan terus memberi tekanan kepada harga dalam jangka pendek. Jangkaan sebelum ini bahawa, industri tenusu di New Zealand ini akan melonjak semula pada 2017 menjadi kenyataan dengan peningkatan harga 1.30%.
Menurut AHDB Dairy, pengeluaran global akan terus berada di bawah paras yang dicatatkan pada 2016. Tetapi mungkin akan ada kenaikan sedikit tahun ini pada separuh kedua 2017 yang akan menyukarkan pemulihan harga dalam industri ini.
Untuk rekod, New Zealand adalah pengeluar kelapan terbesar produk tenusu dunia. Disebabkan kebergantungan yang agak tinggi dalam produk tenusu, sebarang berita-berita negatif yang melibatkan pengeluaran produk tenusu akan memberi kesan kepada ekonomi New Zealand.


Sentimen Pasaran : Matawang Pound Mengukuh Pada Paras Tertinggi Sejak Julai Lalu!

Matawang pound sterling mengukuh pada paras tertinggi sejak Julai lalu dimana Perdana Menteri UK, Boris Johnson menekankan bahawa beliau mahukan perjanjian Brexit sebelum tarikh akhir pada bulan hadapan.
Matawang Sterling mula mengukuh selepas Johnson mengatakan dalam wawancara bahawa beliau cenderung untuk mendapatkan perjanjian pada bulan Oktober. Dalam masa yang sama, matawang pound mengukuh didorong oleh data pertumbuhan ekonomi dan data pengeluaran pembuatan yang melebihi jangkaan. Hal ini telah mengurangkan sedikit kekhuatiran terhadap isu Brexit.
Pengukuhan matawang pound pada bulan ini telah mengembalikan sebahagian besar kerugian sejak Boris Johnson mengambil alih tampuk pemerintahan. Dalam masa yang sama Parlimen UK telah cuba campur tangan dengan mendesak beliau agar memperpanjangkan tarikh akhir Brexit.
 Matawang pound telah mengukuh sehingga 0.8% kepada paras harga $1.2385, paras tertinggi sejak Julai 28.
Disisi lain matawang Euro juga mengukuh berikutan para pelabur menjangkakan bahawa mesyuarat ECB pada minggu ini akan menghadirkan rangsangan baru.
Indeks US dolar yang mengukur enam matawang utama, didagangkan rendah sebanyak 0.12% pada paras 98.243 setakat jam 9.30 p.m


Sejak Dagangan Rabu, USD/JPY Melonjak Hampir Cecah 200 Pips!

Sentimen konflik Amerika Syarikat dan Iran yang kembali reda telah memulihkan kembali dagangan US dolar sementara permintaan terhadap aset safe-haven kembali susut.
Pada awal pagi Rabu lalu, serangan balas Iran terhadap pangkalan tentera Amerika Syarikat di Iraq telah meningkatkan risiko dalam pasaran. Namun, kenyataan lebih tenang Presiden Amerika Syarikat Donald Trump yang tidak memberi isyarat untuk menyerang balas kembali melegakan para pelabur.
Dilihat pergerakan harga pada carta pasangan matawang USD/JPY, harga menjunam pada awal sesi Asia Rabu lalu sebelum kenaikan ketara harga dipamerkan bersambung pada hari semalam.
Kenaikan harga hampir mencatatkan 200 pips dari paras terendah sekitar 107.640. Yen kembali bergerak lemah ekoran sentimen berisiko pasaran kembali pulih susulan ucapan Presiden Trump.
Pergerakan harga mendatar pada ketinggian 109.500 pada penghujung sesi New York sehingga bersambung pada sesi Asia pagi ini.
Momentum kenaikan yang berjaya dikekalkan dilihat akan mendorong harga ke paras 109.700 untuk menguji zon resistance tersebut.
 Zon resistance tersebut masih gagal ditembusi sejak diuji pada dagangan November dan juga Disember tahun lalu. Harga yang berjaya tembusi zon tersebut bakal mencatatkan paras ketinggian 8 bulan terbaru.
Sebaliknya jika sentimen pasaran kembali berisiko, harga bakal mempamerkan penurunan semula menguji halangan terdekat seperti zon RBS (resistance become support) 109.200 dan juga halangan dinamik Moving Average 50 (MA50).
Penurunan lebih rendah dari paras tersebut berkemungkinan memberi isyarat perubahan trend pada carta USD/JPY.
Zon RBS 108.500-108.600 akan menjadi tumpuan utama harga pada penurunan yang lebih rendah.
Lihat gambar carta pasangan matawang USD/JPY di bawah untuk rujukan analisis teknikal anda.


Sentimen Terkini Pasaran Kewangan Pada Sesi Dagangan Asia

Matawang US dolar mengukuh ke paras 3 minggu tertinggi berbanding matawang yen pada hari Selasa kerana harapan pasaran pada persidangan US-Korea Utara ini mampu membawa kepada pengurangan ketegangan antara 2 negara tersebut.
Presiden US, Donald Trump telah memulakan perjumpaan yang langka itu dengan pemimpin Korea Utara, Kim Jong Un di Singapura. Persidangan ini adalah bagi mencari solusi bagaimana kedua-dua buah negara tersebut dapat menyelesaikan masalah isu nuklear.
Matawang US mengukuh sebanyak 0.4 peratus kepada 110.49 yen, mengukuh keparas tertinggi sejak 23 Mei.
Kebiasaanya matawang yen disimpan seabagai safe haven semasa ketegangan politik dan kegawatan pasaran. Namun pengukuhan US dolar berbanding matawang yen ini mencerminkan keyakinan pasaran bahawa persidangan ini akan membuka pintuk kepada denuclearization.
 Menurut penganalisis, hasil persidangan yang menyakinkan akan mendukung matawang dolar, pasaran selepas ini akan memberi perhatian pada perjumpaan FOMC.
The Fed akan mengadakan perjumpaan bermula Jun 12 dan dijangka akan meningkatkan lagi kadar faedah buat kali kedua pada tahun ini. Tumpuan utama, adakah bank pusat akan memberi indikasi tentang peningkatan kadar faedah sebanyak 4 kali pada tahun 2018.
ECB juga akan mengadakan pertemuan namun pada Jun 14 dan dijangka ia akan beri indikasi tentang program pembelian bon.
Indeks US dolar berbanding enam matawang utama mengukuh keparas 93.76 setakat jam 9.45 pagi.


Angkara Powell, USD Lemah!

Dolar Amerika merosot ke paras terendah sejak November selepas Pengerusi Federal Reserve (Fed) Jerome Powell memberitahu ia mungkin mengambil masa untuk mula kurangkan kunci kira-kiranya (balance sheet).
Ketika memberi keterangan di hadapan Jawatankuasa Perbankan Senat pada sesi sebelum ini, Powell mengakui bahawa ekonomi sedang berkembang dengan pantas dalam beberapa tahun, sementara pasaran buruh pula semakin kukuh.
Selain itu, beliau juga mengatakan bahawa Fed akan menghalang inflasi yang lebih tinggi daripada terus menular dalam ekonomi Amerika Syarikat.
 Namun, tidak seperti yang digambarkan dalam laporan minit mesyuarat FOMC baru-baru ini, Powell memberitahu bahawa pengurangan dalam balance sheet mungkin tidak akan berlaku dalam masa terdekat, sekali gus meredakan jangkaan untuk pengurangan (tapering) yang lebih agresif daripada Fed.
Kenyataan yang kurang hawkish ini telah mendorong dagangan dolar greenback untuk lebih lemah, dengan indeks dolar didagangkan lebih rendah pada 95.60 berbanding kebanyakan mata wang utama.
Pelabur kini mengalihkan tumpuan kepada penerbitan data inflasi AS untuk menjadi penggerak seterusnya dalam pasaran.
Sementara itu, mata wang pound dilihat terus mencatat peningkatan lebih tinggi di paras tertinggi dua bulan, dengan didagangkan pada sekitar harga 1.36300 berbanding dolar greenback.


Ini Tumpuan Pasaran Selepas Kerajaan UK Kalah Dalam Kes Brexit

Keputusan ‘Supreme Court‘ pada hari ini secara keseluruhan menepati jangkaan pasaran, dengan pemain-pemain pasaran meramalkan Kerajaan akan mendapat undian majoriti bagi mendapatkan pengesahan Parlimen untuk memenuhi artikel 50 dan meneruskan proses keluar UK dari Kesatuan Eropah (EU).
Kerajaan UK ketika ini perlu mendapatkan sokongan dari Parlimen bagi melicinkan proses untuk memenuhi artikel 50. Daari segi undian Parlimen, Kerajaan dijangka akan mendapat undian majoriti di ‘House of Commons‘ dengan sedikit potensi untuk kalah. Tetapi isu yang lebih kompleks akan berlaku di ‘House of Lords‘.
Dalam konteks ini, tumpuan utama adalah sama ada terdapat penangguhan kepada perancangan Kerajaan untuk memulakan proses Brexit sebelum akhir Mac 2017.
 Dengan keputusan ‘Supreme Court‘ yang tidak memerlukan Kerajaan mendapatkan pengesahan dari Parlimen Scotland, Wales dan Northern  Ireland, Kerajaan UK dijangka mampu meneruskan perancangan mengikut jadual walaupun masih ada sedikit risiko penangguhan jika ada cabaran undang-undang dari mana-mana pihak.
Matawang Pound (Gbp/Usd) spiked ke atas selepas keputusan dikeluarkan dan spiked ke bawah semula dalam masa 15 minit.
Kerajaan UK perlu mendapatkan sokongan Parlimen


3 Laporan Penting Untuk Anda Ikuti Pada Hari Ini

Keputusan & Kenyataan Rasmi RBA (11.30 am)
Rizab bank Australia (RBA) dijangka akan mengekalkan kadar faedah di paras 1.50% dalam mesyuarat pada jam 11.30 pagi. Sebahagian penganalisis meramalkan kadar akan dinaikkan pada tahun 2018 namun Westpac kekal dengan pandangan bahawa kadar akan dikekalkan.
Kenyataan rasmi akan diteliti bagi mencari sebarang perubahan pada pandangan dasar dan ekonomi tempatan mahupun global. Kebanyakkan data utama bertambah baik termasuk pertumbuhan dalam pasaran burh dan juga GDP suku tahun kedua selari dengan sasaran RBA.
Data PMI Pembinaan UK (4.30 pm)
Semalam UK mengeluarkan bacaan PMI pembuatan yang bergerak perlahan walaupun bacaan masih di atas 50.0, dan pelabur meramalkan data PMI Pembinaan (construction) hari ini turut mengeluarkan bacaan yang sama bagi bulan September.
Indeks pengurus pembelian (PMI) pembinaan UK dijangka jatuh ke paras 50.8 berbanding 51.5 pada bulan Ogos.
 Bacaan indeks PMI dikeluarkan diantara angka 0 hingga 100. Jika bacaan melebihi daripada 50.0 menunjukkan pertumbuhan pada aktivit, dan jika bawah daripada itu menunjukkan kelembapan. Oleh itu, jangkaan bacaan 50.8 menunjukkan aktiviti sektor pembinaan menghampiri kelembapan.
Pound jatuh 0.88% berbanding greenback pada hari Isnin.
Tumpuan pada ucapan pegawai Fed (8.30 pm)
Menjelang ucapan Janet Yellen di persidangan abad ke-21 komuniti bank pada Rabu, pelabur akan meneliti lebih dekat ucapan-ucapan yang dikeluarkan oleh ahli-ahli Fed yang lain.
Pada jam 8.30 malam ini, Gabenor Jerome Powell, yang merupakan salah seorang calon yang bakal menggantikan Yellen sebagai pengerusi Fed dijadualkan berucap mengenai pembaharuan regulasi dan pasaran kewangan.
Powell sebelum ini mengulangi kenyataan beliau bahawa Federal Reserve sepatutnya lebih bersabar untuk menaikkan kadar dalam keadaan inflasi yang masih perlahan dan pasaran buruh yang semakin menguat.
Dolar US mengukuh berbanding semua matawang lain pada hari Isnin, dan sebarang data atau laporan yang positif dijangka akan meningkatkan lagi jangkaan pertumbuhan ekonomi yang lebih kukuh untuk suku tahun terakhir 2017.


Analisis Teknikal NZD/USD – Timeframe H1 – 19/04/2018

Pergerakan NZD/USD secara teknikalnya masih berpotensi untuk bullish ketika ini selagi ia tidak breakout Key Support yang berada di sekitar big round number 0.7300/05 ataupun new HL bagi wave Daily.
 Sekiranya ia berjaya untuk breakout Key Resistance 0.7345, ia berpotensi untuk mulai mengorak langkah untuk terus bullish dan target seterusnya yang berpotensi dicapai adalah 0.7370. Jadi kesimpulannya, selagi ia tidak breakout 0.7300, kebarangkalian masih tinggi untuk ia bullish setakat ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Harga Emas Tidak Menunjukkan Tanda-Tanda Akan Berhenti Untuk Terus Meningkat!

Dagangan emas terus mempamerkan peningkatan ke sekitar paras harga $1,630.00 untuk diniagakan kukuh di paras tertinggi sejak 2013 dan dijangka mempamerkan prestasi terbaik mingguannya dalam tempoh 6 bulan.
Niaga hadapan emas pula meningkat sebanyak 0.9% kepada $1,634.30.
Selain itu, logam berharga ini telah merekodkan peningkatan sebanyak 7% pada tahun ini disebabkan sentimen risiko yang semakin meningkat.
Laporan mengenai kes dan kematian akibat penularan coronavirus yang semakin bertambah di luar negara China membuatkan permintaan pelabur terhadap logam berharga ini terus meningkat.
 Turut menambah kebimbangan adalah apabila Pengarah Pertubuhan Kesihatan Sedunia (WHO), Tedros Adhanom Ghebreyesus memberi amaran bahawa penyebaran wabak coronavirus di peringkat global boleh berlaku pada bila-bila masa.
Ghebreyesus berkata jumlah kes jangkitan coronavirus di seluruh dunia setakat ini dilihat lebih kecil daripada yang direkodkan di China, tetapi menurut beliau perkara ini tidak akan bertahan lama.
Buktinya dapat dilihat apabila pada minggu ini sahaja, angka kes kematian di luar China terus merekodkan peningkatan, di mana Korea Selatan mula melaporkan korban pertamanya, manakala di Jepun telah meragut 3 nyawa dan di Iran pula melibatkan 2 kematian.
Sementara itu, Commonwealth Bank of Australia (CBA) menjangkakan Federal Reserve Amerika Syarikat (Fed) akan melakukan dua kali pemotongan kadar faedah pada separuh tahun 2020 disebabkan coronavirus yang mengancam ekonomi global.


Adakah Dolar Loonie Akan Terkesan Dengan Pilihan Raya Kanada?

Pilihan raya Kanada akan berlangsung hari ini setelah ia diumumkan secara mengejut oleh Perdana Menteri Justin Trudeau pada bulan lalu yang ingin mencari mandat baru bagi menangani krisis Covid-19.
Trudeau telah berdepan kritikan kerana mengadakan pilihan raya dua tahun awal dari tarikh sepatutnya, tetapi beliau mempertahankan keputusan itu dengan mengatakan bahawa beliau mahukan rakyat Kanada memiliki suara dalam bagaimana negara itu pulih dari wabak itu.
Susulan pengumuman ini juga, ia menyebabkan pelabur asing bimbang bahawa pilihan raya tersebut akan menyebabkan kebuntuan dalam tindak balas Kanada untuk menangani coronavirus dan seterusnya memperlambatkan lagi pemulihan ekonomi.
 Pada hari Khamis, Fitch Ratings telah mengurangkan unjurannya terhadap pertumbuhan ekonomi Kanada untuk tahun 2021 kepada 5% daripada 6.6%.
Dolar Kanada terus mempamerkan kejatuhan menjelang pilihan raya, dengan pergerakan harga semakin menghampiri paras terendah hampir empat minggu berbanding US dolar yang kuat.
Sepanjang kempen pilihan raya berjalan, parti Liberal yang dipimpin oleh Trudeau dan parti Konservatif yang diketuai Erin O’Toole telah mempamerkan persaingan yang kuat.
Bagaimanapun, parti Liberal dijangka akan memenangi lebih banyak kerusi parlimen daripada Konservatif. Sekiranya ia berlaku, loonie mungkin kurang memberi reaksi dan terus didagangkan rendah.


GBP/USD Cantas Penurunan Untuk Kembali Uji Paras Tertinggi 4 Minggu

Meninjau kepada carta harga pasangan matawang GBP/USD, harga nampaknya terus melonjak agresif pada sesi New York semalam (Rabu) untuk kembali menguji paras tertinggi 4 minggu sekitar 1.38300.
Walau bagaimanapun, pergerakan harga dilihat mempamerkan sedikit penurunan pada pembukaan sesi Eropah sekitar 70 pips susulan laporan data inflasi UK diterbitkan dengan bacaan yang mengecewakan.
Harga sekali lagi memaparkan percubaan untuk menguji semula paras tertinggi 1.38300 itu dan masih bergerak di atas paras halangan Moving Average 50 (MA50) pada rangka masa 1 jam untuk kekal bullish.
Berbeza bagi matawang Pound pula, meskipun terbitan laporan data inflasi UK yang lemah sama sekali tidak membantutkan usaha matawang itu untuk melebarkan penguasaan dan terus catat pengukuhan.
Gabenor Bank of England (BOE), Andrew Bailey yang dijangka akan meningkatkan kadar faedah serta pengetatan dasar polisi masih menjadi asbab dan faktor yang telah memacu kenaikan harga Pound.

 Jikalau pergerakan harga pada carta GBP/USD berjaya menembusi paras tertinggi tersebut, harga dijangka akan menuju ke zon rintangan awal pada 1.39000 bagi membentuk corak HH (higher high).
Pengekalan lonjakan harga itu seterusnya berkemungkinan bakal menguji zon rintangan kekal menjadi tumpuan sebelum ini dan sering kali membendung kenaikan lebih tinggi pada paras sekitar 1.40000.
Zon rintangan pada 1.38000 dijangka akan diuji terlebih dahulu sebelum memperlihatkan harga beri reaksi yang lebih jelas dan mungkin bakal memberi isyarat awal trend bearish jika harga terus menyusut.
Penurunan melepasi zon berkenaan juga secara tidak langsung akan melihat pergerakan harga mampu mencecah semula ke zon RBS (resistance become support) 1.37000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Inflasi Jerman Mula Perlahan, Adakah Ini Petanda Baik Buat Eropah?

Inflasi Jerman berkurangan untuk bulan kedua berturut-turut pada Disember berikutan kejatuhan harga tenaga dan pembayaran sekali sahaja oleh kerajaan bagi bil tenaga isi rumah, berada di bawah jangkaan walaupun penganalisis memberi amaran bahawa kelembapan berterusan bukanlah sesuatu yang pasti.
Harga pengguna Jerman, diselaraskan untuk dibandingkan dengan negara Kesatuan Eropah yang lain, meningkat sebanyak 9.6% setahun pada bulan Disember. Penganalisis disisi lain malah meramalkan inflasi tahunan Disember akan meningkat sebanyak 10.7%.
Oktober menyaksikan bacaan tertinggi dengan inflasi naik sebanyak 11.6%. Pada bulan November pula, peningkatan inflasi telah mula perlahan kepada 11.3%.
 Berbanding dengan bulan November, harga menurun sebanyak 1.2%. Penganalisis menjangkakan kejatuhan 0.5% pada bulan sebelumnya.
Peningkatan tahunan telah didorong terutamanya oleh kos makanan dan tenaga yang lebih tinggi akibat perang di Ukraine.
Harga tenaga sedikit berkurangan pada Disember tetapi masih meningkat 24.4% berbanding tempoh yang sama tahun lepas, manakala harga makanan telah meningkat sebanyak 20.7%, menurut pejabat itu.
Harga tenaga sedikit berkurangan pada Disember tetapi masih meningkat 24.4% berbanding tempoh yang sama tahun lepas, manakala harga makanan telah meningkat sebanyak 20.7%, lapor jabatan perangkaan.


Analisis Teknikal EUR/JPY – Timeframe H1 – 13/8/2018

Matawang EURO dijangka akan terus lemah ekoran isu terbaru yang disebabkan oleh Amerika Syarikat dan Turki. Kebimbangan oleh isu tersebut akan membuatkan pelabur beralih ke pasaran yang lebih selamat. EURO dilihat lemah minggu sebelum ini dan isu geopolitik AS-Turki akan terus memberi tekanan kepada matawang tersebut.
Pasaran dalam sentimen risk-off memberi kelebihan kepada matawang JPY. JPY dilihat menguat pada awal sesi pasaran Asia pagi ini dan mula perlahan setakat jam 3 petang. Sebelum ini, data KDNK(GDP) yang positif dan minit mesyuarat BOJ yang hawkish melonjakkan matawang JPY dan dijangka JPY akan meneruskan momentum berikutan keadaan pasaran global yang risk-off buat masa ini.
 Secara teknikal, EUR/JPY membuat penurunan sejak Rabu yang lepas sehingga ke paras harga 125.950. Pada awal sesi Asia dibuka hari ini, harga dibuka rendah dan membuat sedikit kenaikan sebelum membuat penurunan ke paras support 125.150.
Harga bergerak perlahan di sekitar zon harga 125.500 setakat jam 3 petang. Jika pasaran kekal risk-off, atas faktor EURO yang lemah dan peningkatan permintaan matawang JPY, harga mampu turun lebih rendah di sekitar paras support 123.500.
Paras support: 125.627, 124.757, 123.522.
Paras resistance: 127.732, 128.967, 129.837.


US Dollar Kembali Melonjak Selepas Cuti Umum di AS!

US Dollar melonjak dalam sesi Asia selepas bercuti semalam sempena Hari Presiden sementara Aussie menjunam walaupun bank pusat memberikan isyarat yang agak neutral terhadap prospek kenaikan kadar.
US Dollar Index yang mengukur kekuatan US Dollar berbanding sekumpulan matawang utama, kali terakhir didagang meningkat sebanyak 0.28 peratus kepada 101.20. Dalam sesi ini juga, pair AUD/USD menjunam sebanyak 0.23 peratus manakala USD/JPY berubah sedikit kepada 113.69 dengan kenaikan sebanyak 0.52 peratus.
Reserved Bank of Autralia dijangka akan bertambah yakin dengan prospek ekonomi semasa sekali gus menjadikan peluang untuk menurunkan kadar agak tipis pada mesyuarat Februari ini. Buat masa ini, RBA meletakkan kadar pada paras 1.5 peratus.
 Semalam, US Dollar meningkat lebih rendah berbanding matawang yang lain berikutan sesi dagangan kecil di Amerika Syarikat.
Dalam masa yang sama, Sterling melonjak lebih tinggi berbanding US Dollar.
Di Jepun, pertumbuhan eksport dicatat perlahan pada bulan Januari berikutan ketidaktentuan global terhadap pendirian perdagangan Trump.
Ini Yang Terjadi Kepada Logam Berharga dalam Sesi Asia Hari Ini!


Sektor Pembuatan UK Memberi Tekanan Kepada Matawang GBP

Matawang GBP tertekan setakat pukul 4.40 petang pada Selasa selepas beberapa data ekonomi penting dikeluarkan pada pukul 4.30 petang tadi. Data penting tersebut adalah bacaan pertumbuhan ekonomi (GDP) dan juga indeks pengeluaran sektor pembuatan.
Ekonomi berkembang pada kadar yang baik untuk bulan Mei dengan peningkatan sebanyak 0.3% pada bulan tersebut. Ini adalah pemulihan signifikan selepas kejatuhan pertumbuhan pada awal tahun ini. Anggaran pertumbuhan dalam tempoh tiga bulan menunjukkan ekonomi UK meningkat 0.2% sehingga Mei.
 Untuk pengetahuan anda, ini adalah kali pertama Pejabat Statistik UK mengeluarkan data pertumbuhan ekonomi bulanan yang mana hanya dikeluarkan mengikut suku-tahunan sebelum ini. Dalam model terbaru ini, anggaran pertumbuhan akan dikeluarkan lebih cepat tetapi banyak bergantung kepada kajian semula.
Satu lagi data penting iaitu pengeluaran sektor pembuatan UK merekodkan peningkatan 0.4% pada bulan Mei yang jauh meleset daripada jangkaan kenaikan 0.9%. Dalam masa yang sama pengeluaran industri juga jatuh sebanyak 0.4% pada bulan Mei berbanding jangkaan kenaikan 0.5%. Kejatuhan pengeluaran dan aktiviti yang semakin perlahan dalam sektor pembuatan UK memberi petunjuk bahawa risiko Brexit telah memberi kesan kepada ekonomi.
Matawang GBP pada Selasa cuba membuat kenaikan selepas kejatuhan besar pada Isnis. Namun, data ekonomi yang meleset sebentar tadi telah memberi tekanan baru kepada matawang Sterling.


Risiko Gelombang Pandemik Bakal Menekan EUR/USD Ke Paras Rendah

Semakin menghampiri tarikh pilihan raya Presiden, US dolar dijangka akan terus mendapat permintaan berikutan pasaran masih berwaspada terhadap risiko peningkatan kes jangkitan Coronavirus khususnya di Amerika Syarikat (AS) dan Eropah pada gelombang terbaru.
Kes global Covid-19 disahkan mencecah 43 juta sementara angka kematian telah merekodkan 1.15 juta korban. Sangat membimbangkan!
Kenaikan kes jangkitan terbaru telah memaksa sebahagian negara-negara Eropah untuk mengetatkan sekatan pergerakan dan mengehadkan aktiviti ekonomi.
AS, Rusia dan Perancis merekodkan kes harian tertinggi terbaru untuk gelombang pandemik kedua. Di Itali, restoran dan bar diarahkan beroperasi setakat 6 petang sahaja sementara Sepanyol telah umumkan kecemasan negara.
Walaupun laporan media berkenaan vaksin AstraZeneca terbukti berkesan setelah digunakan pada golongan berusia dan hospital British diarahkan untuk menyediakan vaksin tersebut seawal bulan hadapan, namun masih gagal untuk memulihkan sentimen pasaran.
Mata wang Euro masih bertahan daripada terus menjunam di awal minggu sementara US dolar akan mendapat kelebihan pada suasana berisiko pasaran minggu ini.
Pada carta harga bagi pasangan mata wang EUR/USD, dapat dilihat pergerakan harga di awal minggu agak mendatar namun menunjukkan corak penurunan.
 Harga yang membuat penurunan di bawah paras halangan Moving Average 50 (MA50) pada rangka masa 1 jam pergerakan harga memberi isyarat awal bagi trend bearish.
Penurunan lebih rendah dilihat akan kembali menguji zon RBS (resistance become support) pada 1.18000.
Arah penurunan lebih jelas harga pada carta EUR/USD akan mendorong harga menuju semula ke zon support sekitar 1.16900.
Sebaliknya jika sentimen pasaran pada minggu ini menyokong kenaikan semula harga, zon resistance 1.19000 akan menjadi tumpuan utama yang akan turut dinilai oleh pelabur terhadap reaksi harga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GOLD Buat Gila!

Lonjakan harga emas pada sesi sebelum ini tidak bertahan lama selepas dagangan logam kuning itu kembali menjunam lebih rendah susulan pengukuhan US dolar.
Pada sesi Asia, spot emas diniagakan pada $1,775 per auns, jatuh lebih rendah daripada kenaikan yang dicatatkan ketika sesi sebelum ini pada pada $1,794 per auns.
Bacaan data PMI pembuatan dan perkhidmatan AS yang bercampur-campur telah memberi keuntungan awal buat logam berharga itu untuk mencatatkan kenaikan paling tinggi pada minggu ini.
 Aktiviti pembuatan AS meningkat pada bulan Jun, disokong oleh pengeluaran dan pesanan baru yang terus meningkat dengan ketara.
Bagaimanapun, pada masa yang sama, pengeluar berdepan kesukaran untuk mendapatkan bahan mentah dan pekerja mahir, sekali gus mendorong peningkatan harga pengguna dan perniagaan lebih tinggi.
Sementara kegiatan perniagaan pula tanpa dijangka merosot dengan kedua-dua aktiviti perkhidmatan dan pengeluaran pembuatan meningkat pada kadar yang lebih rendah susulan pengeluar berdepan masalah untuk memenuhi permintaan.
Namun, kenyataan pembuat dasar Fed kembali mendorong emas lebih rendah selepas Presiden Atlanta Fed, Raphael Bostic mengatakan kadar faedah perlu dinaikkan pada akhir tahun 2022.


Semakin Jauh USD Berundur, Mana Mahu Pergi Ha?

Dolar greenback bergelut untuk mengekalkan momentum pengukuhannya selepas ia melanjutkan penurunan dari puncak tertinggi 20 tahun pada pembukaan sesi Eropah.
Terdahulu, raja mata wang itu telah melonjak tinggi susulan komen daripada Pengerusi Federal Reserve (Fed) Jerome Powell yang meningkatkan keyakinan pelabur untuk melihat pengetatan diteruskan dalam dasar monetari Amerika Syarikat.
Jangkaan untuk kenaikan kadar faedah sebanyak 75 mata asas kini meningkat melebihi 70% mengikut alat CME FedWatch.
Walaupun begitu, pengukuhan yang dicatatkan US dolar kembali mereda apabila pelabur mula berhati-hati dengan pengambilan untung menuju akhir dagangan Ogos.
Tumpuan turut difokuskan kepada penerbitan data pembukaan pekerjaan JOLTS dan keyakinan pengguna AS pada sesi New York, menyebabkan pergerakan dolar greenback itu terbatas.
 Beralih kepada pergerakan semasa mata wang Eropah, euro memanfaatkan penyusutan US dolar untuk didagangkan positif pada sekitar harga partiti 1.0020 berbanding greenback.
Menjadi tumpuan utama pelabur euro adalah pengeluaran data inflasi pengguna dari ekonomi terbesar Eropah, Jerman yang dijangka akan mencatat peningkatan sedikit perlahan pada bulan Ogos.
Bacaan yang perlahan mungkin akan menggoyahkan pergerakan euro yang kini disokong oleh kenyataan hawkish Bank Pusat Eropah mengenai kenaikan lebih besar dalam akdar faedah pada mesyuarat polisi September.
Mata wang pound pula kembali stabil pada sekitar harga 1.1700 berbanding US dolar susulan kejatuhan terbaharu yang dicatatkan ke paras terendah sejak Mac 2020.
Di sisi lain, dolar Aussie dan New Zealand terus bangkit dari paras terendah satu bulan dengan mengekalkan keuntungan yang diraih daripada kemerosotan US dolar.


Analisis teknikal USD/JPY – Timeframe H4 – 24/04/2018

USD/JPY gagal untuk bearish semalam setelah ia breakout Key Resistance sekitar harga 107.80 dan mulai mengorak langkah bullish hampir 100 pips. Secara teknikal, mood masih dikuasai mood bullish ketika ini dan peluang yang boleh diperhatikan untuk re-entry ‘long’ berkemungkinan adalah sekitar harga 108.30 atau lebih rendah ke 107.80 sebelum meneruskan lagi kenaikan.
 Jika USD/JPY breakout harga Key Resistance terhampir hari ini iaitu 109.05 ia berpotensi tinggi untuk mencapai ke level resistance seterusnya iaitu 109.75 atau ke 110.35 pada minggu ini.
Walaubagaimanapun, USD/JPY akan bearish semula jika ia breakout 107.80. Oleh itu, selagi ia tidak breakout bearish 107.80 ini, kebarangkalian masih tinggi untuk ia bullish ketika ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


“Mr. Yen” Ini Membuat Jangkaan Yen Akan Terus Menguat

Eisuke Sakakibara (Bekas pegawai matawang terkemuka) mengatakan kemenangan Trump tidak mengubah kepada pergerakan pasaran matawang dan nilai Yen yang berada di sekitar 100 untuk setiap dollar adalah tidak menjadi masalah kepada ekonomi ketiga terbesar dunia ini.
Tren peningkatan nilai Yen berbanding Dollar US akan berterusan secara beransur-ansur dan kemungkinan bagi kenaikan kadar The Fed pada Disember ini telahpun diserap (priced-in) oleh pasaran. Hal ini dikatakan sendiri Sakakibara yang juga digelarkan sebagai “Mr.Yen” kerana kebolehannya mempengaruhi tukaran matawang pada tahun 90-an.
Sakakibara membuat ramalan yang tepat tentang penguatan matawang Yen pada tahun ini dari paras 120 setiap USD kepada 100 yang telah menyangkal ramalan penganalisis lain yang mengatakan Yen akan terus melemah.
 “Dollar-Yen akan bergerak pada arah penyusutan US dollar dan penguatan Yen Jepun”, kata Sakakibara kepada Bloomberg pada Khamis. “Kenaikan kadar pada Disember tak akan banyak mengubah tren semasa pasaran”.
Yen jatuh 0.5% berbanding Dollar pada Rabu selepas kenaikan sebanyak 3.8% berikutan potensi kemenangan Trump yang menyebabkan pelabur beralih kepada matawang safe haven. Pun begitu, Trump yang telah dipilih menjadi Presiden telah menenangkan semula pergerakan pasaran dalam ucapannya sebaik sahaja diumumkan sebagai pemenang. Para pelabur dilihat dapat menyesuaikan diri dengan keadaan semasa pasaran dengan kejutan kemenangan Trump.
Apabila ditanya tentang kesan kemenagan Trump kepada polisi Perdana Mneteri Jepuan Abe, beliau mengatakan, “Jika US memansuhkan perjanjian TPPA akan menyebabkan kemelesetan kepada ekonomi Jepun”.


Logam Kuning Ini Mencatat Penurunan Berulang

Harga emas menambah kerugian semalam apabila mencatat penurunan berulang. Kemerosotan ini disebabkan kekuatan US Dollar menjelang pengumuman dasar BoE malam ini.
Pada malam ini, BoE akan mengumumkan minit mesyuarat Jawatankuasa Dasar Kewangan dan laporan inflasi suku tahunan.
Satu tinjauan Reuters mendapati kebanyakan ahli ekonomi meramalkan Bank Pusat British itu akan mengurangkan kadar faedah kepada 0.25 berbanding 0.50 sebelum ini.
Jangkaan terhadap langkah pelonggaran tambahan ini semakin mengukuh selepas Gabenor BoE, Mark Carney mencadangkan penurunan kadar faedah dan rangsangan tambahan yang mungkin diperlukan sepanjang musim panas akan datang. Langkah ini diambil oleh Mark Carney untuk mengimbangi kembali ekonomi selepas peristiwa bersejarah Brexit.
 Pada awal pagi tadi, US Dollar telah mencatat peningkatan sebanyak 0.20%.
Sebaliknya, emas bagi penghantaran Disember di bahagian Comex New York Merchantile Exchange merosot 0.65% satu troy ounce. Sehari sebelum itu, emas turut mencatat penurunan setelah data positif terhadap gaji swasta AS dikeluarkan.
Komoditi berharga ini sangat sensitif dengan pergerakan US Dolar. Pergerakan yang lebih tinggi terhadap kadar AS akan mengurangkan ancaman terhadap harga emas. Lebih ringkas lagi, kadar AS meningkat, harga emas akan menurun.
Juga di Comex, silver futures untuk penghantaran bulan September susut 1.38%. Dalam masa yang sama, copper futures turut menurun 1.7 sen sepound.
Dahagakan nasihat berguna? Siapa tahu artikel ini boleh mengubah kadar positiviti anda hari ini. Jom baca!


AUD/USD Melonjak Susulan Keputusan Agresif Mesyuarat Polisi RBA

Selain keputusan mesyuarat polisi bank pusat Eropah yang dinantikan pada minggu ini, pasaran terlebih dahulu memberi tumpuan terhadap mesyuarat polisi bank pusat Australia hari ini.
Reserve Bank of Australia (RBA) turut membuat kejutan dengan meningkatkan kadar faedah kepada 50 mata asas, lebih tinggi berbanding jangkaan 25 mata asas.
Kadar faedah meningkat kepada 0.85% daripada 0.35% sebelum ini, mengatasi jangkaan untuk meningkat kepada 0.60%.
Susulan keputusan mesyuarat tersebut, dolar Australia telah melonjak catatkan peningkatan nilainya, namun dilihat gagal mengekalkan momentum tersebut.
Pada carta harga pasangan mata wang AUD/USD, mengimbas pergerakan sebelum ini, harga telah memaparkan corak penurunan selepas kenaikan minggu lalu yang mencapai paras ketinggian 0.72800 pada Jumaat, gagal meneruskan pendakian yang lebih tinggi.
Malah bersambung pada dagangan pembukaan pasaran di awal minggu ini pada Isnin semalam, kenaikan harga sekadar menguji zon 0.72300 yang menjadi rintangan buat harga sebelum menyambung penurunan.
Pergerakan harga juga kekal berada di bawah paras halangan Moving Average 50 (MA50) pada rangka masa 1 jam yang memberi isyarat untuk trend bearish buat harga.
Bersambung pada dagangan ke awal sesi Asia pagi Selasa ini, harga telah susut menguji zon tumpuan pada 0.718000.
 Dan selepas keputusan mesyuarat RBA sebentar tadi, harga telah melonjak sekitar 80 pips mencapai paras ketinggian sekitar 0.72450 sebelum kembali susut semula di bawah zon 0.72300.
Harga kembali bergerak di bawah paras halangan MA50 yang masih memberi isyarat bearish dan berlegar di zon 0.72000 bersambung pada dagangan di awal sesi Eropah petang ini.
Sekiranya penurunan lebih rendah diteruskan semula, harga yang bergeak di bawah zon 0.71800 bakal menyusul ke paras lebih rendah menuju zon RBS (resistance become support) pada 0.71000.
Namun jika harga berjaya membuat lonjakan sekali lagi, menembusi rintangan pada 0.72300 akan mendorong harga menguji semula paras ketinggian 0.72800 yang dicapai pada penghujung minggu lalu.
Seterusnya, barulah trend bullish sebelum ini akan diteruskan lagi untuk harga terus catatkan paras ketinggian terbaru untuk tempoh dagangan 7 minggu.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Forex Penting Tumpuan Pasaran Minggu Ini (23-27 November 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan dan Perkhidmatan Jerman (Isnin 4.30 Petang): Sesi Eropah pada awal minggu akan menerbitkan data pembuatan dan perkhidmatan di Eropah dengan data Jerman akan menjadi tumpuan utama sebagai ekonomi terbesar. Bacaan data semasa untuk bulan November akan memberi gambaran kesihatan ekonomi sama ada kekal baik atau semakin merosot.
Data PMI Pembuatan dan Perkhidmatan UK (Isnin 5.30 Petang): Seterusnya menyusul data PMI pembuatan dan perkhidmatan di UK dengan jangkaan bacaan yang sedikit menurun pada bulan ini berbanding bulan sebelumnya.
Data PMI Pembuatan dan Perkhidmatan AS (Isnin 10.45 Malam): Pada sesi New York pula, sektor ekonomi Amerika Syarikat pula akan dinilai menerusi bacaan data PMI pembuatan dan perkhidmatan untuk bulan November.
 Iklim Perniagaan Jerman Tinjauan ifo (Selasa 5.00 Petang): Data yang menjadi salah satu pengukur kesihatan ekonomi di Jerman melalui tinjaun perniagaan terhadap suasana pasaran semasa ini akan memberi petunjuk kepada pelabur terhadap perniagaan di masa hadapan. Namun, terdapat jangkaan bacaan tinjauan akan sedikit menurun pada November.
Data Keluaran Dalam Negara Kasar AS (Rabu 9.30 Malam): Bacaan terbaru bagi pertumbuhan KDNK AS untuk suku tahun ketiga dijangka tidak berubah daripada bacaan awal yang diterbitkan bulan lalu yang telah dikemaskini meningkat.
Minit Mesyuarat FOMC (Khamis 3.00 Pagi): Pelabur akan memberi tumpuan pada minit mesyuarat Federal Reserve (Fed) untuk mesyuarat November bagi butiran lebih jelas berkenaan polisi monetari.
Minit Mesyuarat ECB (Khamis 8.30 Malam): Bank pusat Eropah (ECB) bakal menerbitkan minit mesyuarat untuk mesyuarat polisi Oktober. Pelabur akan mendapatkan petunjuk berkenaan polisi pelonggaran yang dirancang sebelum penghujung tahun ini.


Data Sektor Swasta Ini Punca US Dollar Kembali “Mengganas”

US Dollar melonjak pada hari Khamis apabila data pekerjaan dari sektor swasta menunjukkan angka yang lebih kukuh dari jangkaan awal. Angka ini juga secara tidak langsung menyokong jangkaan Fed untuk menaikkan kadar pada minggu depan.
US Dollar Index yang mengukur kekuatan US Dollar berbanding enam matawang utama kali terakhir dinilai berbanding 0.1 peratus kepada 102.12, tidak jauh dari paras tertinggi yang dicatat pada 2 Mac.
USD/JPY, 30 minit
Sebelum ini, laporan pekerjaan ADP pada Rabu menunjukkan bahawa gaji swasta meningkat sebanyak 298,000 pekerjaan pada bulan lalu, iaitu peningkatan terbesar sejak Disember 2015.
Data ADP juga datang lebih awal daripada laporan NFP yang bakal diumum penghujung minggu ini yang meliputi data pekerjaan bagi kedua-dua sektor iaitu awam dan swasta.
 Kabanyakan trader ini mula menambah keyakinan pada tahap 85.2 peratus dalam satu tinjauan yang dibuat oleh Reuters. Bacaan ini menunjukkan peningkatan daripada 30 peratus yang dicatat pada awal minggu lalu selepas komen agresif yang dilontarkan oleh Pengerusi Fed, Janet Yellen.
Dalam sesi ini juga, Euro didagang pada $1.0537.
EUR/USD, 30 minit
Pelabur juga masih menanti pengakhiran mesyuarat ECB untuk sebarang potensi terhadap perubahan dasar gara-gara tekanan inflasi yang semakin meningkat.
Tanda-Tanda Anda Semakin Hampir Dengan Kejayaan Dalam Forex Trading


Macron Menang Pilihanraya Presiden Perancis, Euro Capai Paras Tertinggi Setahun Lepas Berbanding Yen

Emmanuel Macron diisytihar sebagai pemenang pilihanraya Presiden Perancis dalam undian pusingan kedua pada Ahad. Macron berjaya meraih undian selesa sebanyak 65.7% berbanding Le Pen yang hanya mendapat 34.7% sekaligus mengesahkan tinjauan yang dijalankan sebelum ini oleh Ifop, Ipsos dan BVA.
Matawang Euro naik ke paras tertinggi sejak pilihanraya US ke paras 1.1018 berbanding US dolar, manakala Eur/Jpy naik ke paras tertinggi setahun lepas kepada 124.55 dalam pembukaan awal pasaran Asia pada Isnin. Pergerakan pasaran matawang menepati jangkaan yang telah dibuat sebelum ini di mana kemenangan Macron telah dijangka sebelum undian dibuat pada Ahad.
Dengan tinjauan yang dibuat sebelum ini secara konsisten menunjukkan Macron dijangka memenangi undian pusingan kedua, pasaran secara keseluruhan telah menyerap (priced-in) kemenangan beliau yang memberikan kesan terhad kepada pasaran matawang dalam pembukaan awal pasaran Asia pukul 4 pagi tadi.
Pelabur di seluruh dunia khususnya di Eropah sudah tentu lega dengan kemenangan Macron yang memberi isyarat kestabilan pasaran di seluruh Eropah.
 Undian yang meyakinkan kepada Macron dalam undian pusingan pertama sebelum ini telah memberi peningkatan berterusan dalam pasaran ekuiti global dengan indeks CAC 40 di Perancis mencapai paras tertinggi sejak 14 tahun lalu. Manakala Stoxx 600 juga ditutup di paras tertinggi 20 bulan lepas dan begitu juga prestasi di Wallstreet.
Keputusan undian hari ini “sepatutnya akan menyokong matawang Euro, walaupun pasaran telah menjangka kemenangan Macron,” kata Athanasios Vamvakidis, ketua penganalisis matawang di Bank of America.
Manakala UniCredit SpA yang sebelum ini menjangka Eur/Usd akan mencapai paras 1.1000 pada akhir tahun ini, dijangka akan mengkaji semula ramalan mereka jika Macron dipilih sebagai presiden.
Nomura Holdings dan Bank of America Merril Lynch menjangka Euro akan terus menguat di mana bank Jepun tersebut melihat Eur/Usd naik ke paras 1.1500 dalam jangka masa tiga hingga empat bulan.


GBP/USD Teruskan Penurunan Ke Zon Support Minggu Lalu

Mata wang Pound Sterling terus menepati jangkaan untuk terus mengalami penyusutan nilai sepanjang minggu ini.
Ketidaktentuan Brexit kembali dilihat berlegar semula menambahkan tekanan kepada Britain dalam menyelesaikan hubungan perdagangan mereka selepas berundur dari blok Eropah.
Namun, menjadi tumpuan semasa adalah penularan Covid-19 varian Delta yang dilihat akan menjejaskan rancangan pembukaan semula ekonomi UK pada 19 Julai ini. Situasi parah berkemungkinan akan mendorong kerajaan untuk terus melanjutkan sekatan pergerakan sekaligus menjadi faktor utama bagi penyusutan Pound.

Pada carta harga pasangan mata wang GBP/USD, harga terus menyambung trend penurunan yang turut didorong oleh pengukuhan US dolar semalam bagi mengakhiri dagangan Jun.
Harga sedikit meningkat pada sesi Eropah semalam ke paras sekitar 1.38700, namun gagal untuk melepasi halangan Moving Average 50 (MA50) pada rangka masa 1 jam sebelum harga menyambung penurunan di sesi New York ke zon support 1.38000.
Harga menutup dagangan di atas paras tersebut sebelum mendatar bersambung pada sesi pasaran Asia pagi Khamis, namun penurunan harga masih terus dijangkakan.
 Penurunan harga dilihat akan menuju ke zon support 1.37000 sekiranya US dolar berjaya mengekalkan tekanan terhadap Pound menjelang laporan NFP.
Pelabur juga ingin melihat sama ada penurunan harga mampu tembusi zon tersebut setelah kegagalan harga berbuat demikian ketika penurunan pada Mac dan April lalu.
Namun, sekiranya zon support 1.38000 berjaya menyokong semula kenaikan harga dan melepasi halangan MA50, kenaikan harga akan dijangkakan untuk menuju kembali ke zon rintangan sekitar 1.39000-1.39200.
Untuk kenaikan lebih tinggi yang berjaya diteruskan, zon rintangan tumpuan pada 1.4000 bakal diuji semula.
Lihat gambar carta pasangan mata wang GBP/USD di bawah unutk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Greenback Terpaksa Akur Dengan Lonjakan Matawang Aussie Dan Kiwi Dalam Sesi Eropah

Dollar Australia dan New Zealand bergerak dengan lebih tinggi berbanding US Dollar pada Rabu gara-gara kegelisahan politik yang berlaku di Amerika Syarikat, walaupun jangkaan mengenai kenaikan kadar oleh Fed pada bulan Jun nanti masih memberi sokongan kepada matawang berkenaan.
AUD/USD meningkat sebanyak 0.22 peratus kepada 0.7358 berbanding paras terendah dalam tempoh empat bulan yang dicatat sebelumnya pada 0.7326.
Presiden Donald Trump secara mendadak telah mengambil tindakan untuk memecat Pengarah FBI, James Comey yang terlibat di dalam siasatan kes yang melibatkan pentadbiran beliau dan Russia.
Comey telah mengetuai siasatan agensi berkenaan terhadap dakwaan campur tangan Russia pada kempen pilihanraya Presiden AS yang dijalankan pada tahun 2016 yang dikatakan mempunyai pakatan sulit dengan kempen Trump.
 Sementara itu, NZD/USD meningkat sebanyak 0.16 peratus kepada 0.6906.
Dalam sesi ini, sentimen matawang US Dollar kekal positif selepas Presiden Fed Kansas City, Esther George pada Selasa mengatakan bahawa bank pusat AS perlu menaikkan kadar jangka pendek secara beransur-ansur walaupun berlaku kemelesetan baru-baru ini terhadap data KDNK dan jualan kereta.
US Dollar Index yang mengukur kekuatan US Dollar juga kali terakhir dinilai menjunam sebanyak 0.14 peratus kepada 99.30 selepas mencecah paras tertinggi dalam tempoh dua minggu.
Kesan Rangsangan Monetari Secara Besar-Besaran Akan Diterangkan Dengan Terperinci : Gabenor BoJ


Pasaran Mula Berjaga-Jaga Selepas Data ISM Bulan September Ini Dikeluarkan!

Industri perkhidmatan A.S. didapati mula bertumbuh perlahan pada September, manakala sektor pekerjaan melonjak dan ukuran harga yang dibayar oleh perniagaan untuk input jatuh kepada lebih daripada paras terendah 1-1/2 tahun, menunjukkan kekuatan asas dalam ekonomi walaupun dengan kenaikan kadar faedah.
Institut Pengurusan Bekalan (ISM) melaporkan sebentar tadi PMI bukan pembuatan merosot kepada bacaan pada 56.7 bulan lepas daripada bacaan 56.9 pada Ogos. Ahli ekonomi yang ditinjau oleh Reuters telah meramalkan PMI bukan pembuatan jatuh kepada 56.0.
Namun begitu, bacaan di atas 50 masih menunjukkan pengembangan dalam sektor perkhidmatan, yang menyumbang lebih daripada dua pertiga daripada aktiviti ekonomi AS. Ekonomi semakin perlahan apabila Rizab Persekutuan secara agresif mengetatkan dasar monetari untuk meredakan inflasi.
Bank pusat A.S. telah menaikkan kadar dasarnya daripada paras hampir sifar pada awal tahun ini kepada julat semasa 3.00% hingga 3.25%, dan bulan lepas menandakan peningkatan yang lebih besar. Kos pinjaman yang lebih tinggi telah membebankan pasaran perumahan dan mula membebankan industri pembuatan. ISM melaporkan pada hari Isnin bahawa PMI pembuatannya turun pada bulan September ke bacaan terendah sejak Mei 2020.
 Aktiviti perkhidmatan disokong oleh peralihan dalam perbelanjaan daripada barangan, walaupun permintaan untuk perkhidmatan mula perlahan. Ukuran ISM bagi pesanan baharu yang diterima oleh perniagaan perkhidmatan merosot kepada 60.6 daripada 61.8 pada Ogos. Perniagaan, bagaimanapun, melaporkan peningkatan dalam eksport.
Indikasi pekerjaan industri perkhidmatannya pula meningkat kepada 53.0 daripada bacaan 50.2 pada bulan Ogos. Lonjakan itu mencadangkan bahawa permintaan untuk buruh kekal kukuh, walaupun pembukaan pekerjaan jatuh pada bulan Ogos dengan paling banyak dalam hampir 2-1/2 tahun. Kerajaan melaporkan pada hari Selasa bahawa terdapat 10.1 juta peluang pekerjaan pada Ogos, turun daripada 11.2 juta pada Julai.
Ukuran kaji selidik ISM bagi penghantaran pembekal jatuh kepada 53.9 daripada 54.5 pada bulan Ogos. Dengan rantaian bekalan yang terus bertambah baik dan pekerjaan meningkat, kerja yang belum selesai dikurangkan lagi. Ini menyebabkan inflasi perkhidmatan menurun dengan ketara pada bulan lepas.
Indeks US dolar yang mengukur mata wang greenbacak berbanding enam mata wang utama didagangkan kukuh 1.13% kepada 111.420.